Source: http://www.erakool.ee/ru/%D0%B4%D0%BE%D0%BA%D1%83%D0%BC%D0%B5%D0%BD%D1%82%D1%8B/%D1%83%D1%87%D0%B5%D0%B1%D0%BD%D0%B0%D1%8F-%D0%BF%D1%80%D0%BE%D0%B3%D1%80%D0%B0%D0%BC%D0%BC%D0%B0
Timestamp: 2019-08-20 01:44:04+00:00
Document Index: 6859168

Matched Legal Cases: ['§ 17', '§24', '§ 19', '§ 27', '§17', '§ 29', '§ 13']

Eurogümnaasium - Erakool - Учебная программа
Вы здесь: Главная » Документы » Учебная программа
Kinnitatud Eurogümnaasiumi
koolipidaja juhatuse otsusega
nr.2 28. märtsil 2012. aastal.
EUROGÜMNAASIUMI ÕPPEKAVA
2012.a. – 2016.a.
EUROGÜMNAASIUMI ÕPPEKAVA ÜLDOSA
1. Eurogümnaasiumi õppekava kesksed mõisted 7
Eurogümnaasiumi õppe– ja kasvatustegevuse eesmärgid ja põhimõtted 10
2.1. Eurogümnaasiumi põhikooli õppe– ja kasvatuseesmärgid 11
2.2. Eurogümnaasiumi I kooliastme õppe– ja kasvatuseesmärgid 12
2.3. Eurogümnaasiumi II kooliastme õppe– ja kasvatuseesmärgid 13
2.4. Eurogümnaasiumi III kooliastme õppe– ja kasvatuseesmärgid 15
2.5. Eurogümnaasiumi gümnaasiumiastme õppe– ja kasvatuseesmärgid 17
2.6. Eurogümnaasiumi iseärasused 24
Üld– ning valdkonnapädevused 25
3.1. Üldpädevused ning õppe ja kasvatuse rõhuasetused Eurogümnaasiumi õppekavas 26
3.2. Ainevaldkonna pädevused 36
Läbivad teemad, nende käsitlemise põhimõtted ja lõimingu põhimõtted 38
4.1. Läbivate teemade kavad 41
4.1.1. Läbiv teema “Elukestev õpe ja karjääri planeerimine” 41
4.1.2. Läbiv teema “Keskkond ja jätkusuutlik areng” 43
4.1.3. Läbiv teema “Kodanikualgatus ja ettevõtlikkus” 46
4.1.4. Läbiv teema “Kultuuriline identiteet” 48
4.1.5. Läbiv teema “Teabekeskkond” 51
4.1.6. Läbiv teema “Tehnoloogia ja innovatsioon” 53
4.1.7. Läbiv teema “Tervis ja ohutus” 56
4.1.8. Läbiv teema “Väärtused ja kõlblus” 59
4.2. Lõimingu põhimõtted 62
5. Eurogümnaasiumi tunnijaotusplaanid klassiti 65
5.1. Eurogümnaasiumi tunnijaotusplaan põhikoolis
5.2. Eurogümnaasiumi tunnijaotusplaan gümnaasiumis
6. Valikkursuste valimise põhimõtted ning õppe- ja kasvatustöö korralduse alused 73
7. Õppe ja kasvatustöö korralduse alused 75
7.1. Õpikeskkond 76
8. Hindamise korraldus (sätestatakse ka iseseisva dokumendina) 78
8.1. Hindamise alused 79
8.2. Hindamise eesmärgid 79
8.3. Hindamisest teavitamine 80
8.4. Kujundav hindamine 81
8.5. Käitumise ja hoolsuse hindamine 82
8.5.1. Käitumise ja hoolsuse hindamine põhikoolis 82
8.5.2. Käitumise hindamine gümnaasiumis 84
8.6. Teadmiste ja oskuste hindamise korraldus 85
8.6.1. Hindamine 1.–3. kooliastmes 86
8.6.2. Hindamine gümnaasiumis 87
8.6.3. Kokkuvõtva hindamise põhimõtted 88
9. Põhikooli ja gümnaasiumi lõpetamise korraldus 91
9.1. Põhikooli lõpetamise kord 91
9.2. Gümnaasiumi lõpetamise kord 91
10. Ülekooliliste ja koolidevaheliste projektide kavandamise põhimõtted 92
11. Õpilaste nõustamine ja karjääriteenuste korraldus 93
12.Õpetaja töökava koostamise põhimõtted 95
13. Kooli õppekava uuendamise ja täiendamise kord 96
Eurogümnaasiumi õppekava kehtestatakse „Põhikooli– ja gümnaasiumiseaduse“ § 17 lg 2 ja Vabariigi Valitsuse 06.01.2011. a määruse nr 1 „Põhikooli riikliku õppekava“ §24 ja määruse nr 2 „Gümnaasiumi riikliku õppekava“ § 19 alusel ning lähtudes kooli arengukavast.
Eurogümnaasiumi õppekava on kooli õppe– ja kasvatustegevuse alusdokument. Eurogümnaasiumi õppekava on kõigile kättesaadav kooli veebilehel ja paberkandjal õpetajate toas.
Eurogümnaasium on 12–klassiline põhikooli ja gümnaasiumiastet hõlmav erakool, mille õppekeeleks on vene ja vähemalt ettenähtud määral ka eesti keel. Eurogümnaasiumi õppekava koostamisel peetakse eriti oluliseks kooli eesmärkide, põhimõtete ning kooli tervikliku õppe–kasvatusprotsessi sidusust Eesti ja Euroopa ühiskonna demokraatlike tavadega, ühiselu oluliste harjumuste ja oskustega, haridussüsteemiga ja tööturuga. Samuti arvestatakse lapsevanemate (eestkostjate, hooldajate) ja õpilaste soove ning teisi kokkuleppeid kooli eripära ja arengu kohta, pidades silmas vaimseid ja materiaalseid ressursse.
Eurogümnaasiumi õppekava õppe– ja kasvatuseesmärkide määratlemisel on peetud silmas järgmist:
inimese areng selle terviklikkuses on kooli kõrgeim siht ja väärtus;
muutuvas maailmas erinevate maailmakäsitustega kokku puutudes määratleb inimene end, võtab endale vastutuse oma elukäigu kujundamise eest;
kõige tähtsam on õppida õppima, sest kiiresti teisenevas maailmas vananevad teadmised kiiresti;
soov areneda ja õppida, võime analüüsida omaenese ja teiste kogemusi; koostööoskused, käitumiskultuur ning eetilisus loovad eeldused elus toimetulekuks ning muutuvas maailmas orienteerumiseks;
elukestev õpe võimaldab üksikisikul ja ühiskonnal väärikalt toime tulla kiiretest ja vastuolulistest arengutest tulenevate väljakutsetega;
üldhariduslik õpe toetab kodanikuühiskonna arengut.
Lisaks eelnimetatule toetub Eurogümnaasiumi 2012. – 2016. a. õppekava
kooli töös kogunenud kollektiivsele kogemusele andekate laste arengu toetamisel (intensiivõppe kontseptsioon),
kooli õppekeskkonna (avatud õpperuumi kontseptsioon) pideva täiustamise teel avanevatele võimalustele.
Sõltuvalt muutustest teaduses ja ühiskonnas on õppekava avatud pidevaks arenguks ja täiendamiseks.
Eurogümnaasiumi õppekavas on üldosa ja ainekavad.
Eurogümnaasiumi õppekava üldosas esitatakse
Eurogümnaasiumi õppekava kesksed mõisted;
Eurogümnaasiumi õppe– ja kasvatustegevuse eesmärgid ja põhimõtted;
Üld– ning valdkonnapädevused;
Läbivad teemad, nende käsitlemise põhimõtted;
Eurogümnaasiumi tunnijaotusplaanid klassiti;
valikkursuste valimise põhimõtted;
õppe– ja kasvatustöö korralduse alused;
ülekooliliste ning koolidevaheliste projektide kavandamise põhimõtted;
õpilaste nõustamine, õpiabi osutamine;
nõuded õpetaja töökavale;
Eurogümnaasiumi õppekava uuendamise ja täiendamise kord
Õpetaja koostab Eurogümnaasiumi õppekava üldosa ja ainekava alusel igal õppeaastal töökava kõikidele klassidele, mida ta õpetab. Klassi töökavas täpsustatakse kooli ainekavas esitatut, arvestades konkreetseid õpilasi, kasutatavat õppekirjandust ja – materjale ning õpetajatevahelist koostööd.
1. Eurogümnaasiumi õppekava kesksed mõisted
Väärtused on kokkulepitud tõekspidamised koolikogukonnas, mis juhivad tegevusi ja otsustusi erinevates olukordades. Väärtused märgivad standardite seda osa, mis on seotud motivatsiooni allikate ja käitumisideaalidega.
Koolikogukond on kooslus, mille moodustavad õpilased ja nende pered, kooli töötajad ja nende pered ning kooli omanikud.
Õppeaasta koosneb õppeveeranditest ja koolivaheaegadest.
Õppeveerandites on kokku vähemalt 175 õppepäeva. Põhikooli lõpuklassis on õppeveerandites kokku vähemalt 185 õppepäeva. Lõpueksami toimumise päeval ja vähemalt kahel päeval enne seda õppetunde ei toimu. Lõpueksami toimumise päev ja sellele eelnevad kaks päeva arvatakse õppepäevade hulka.
Õppepäev on kalendripäev, mil õpilane on päevakava või individuaalse õppekava alusel kohustatud õppes osalema. Ühes nädalas on kuni viis õppepäeva. Õpilase ühe nädala maksimaalne tunnikoormus on määratud KÕKis.
Opilase väikseim lubatud õppekoormus gümnaasiumis on 96 (mittestatsionaarses õppes 72) kursust. Kõigile õpilastele ühtse kohustusliku õppe koormus gümnaasiumis on 63 (õpilasel, kes õpib eesti keelt teise keelena 67) kursust. Kursus vastab 35 ühe õppeaine raames toimuvale õppetunnile.
Õpilase ühe nädala maksimaalne tunnikoormus on määratud KÕKiga.
Intensiivõppe kontseptsioon – intensiivõppe all mõistetakase õppetöö sisulist ja organisatoorset korraldust individuaalse õppekava alusel keskmisest tunduvalt andekamate õpilaste jaoks ühes või mitmes aines, vajadusel ka kogu antud klassi õppekava ulatuses. Intensiivõppe kasutamine kooskõlastatakse nii õpilase kui tema vanematega, kõigi õpilast õpetavate õpetajatega, selle läbiviimisel lähtutakse õpilase õpistiilist, vaimsetest eeldustest ning kasutatakse vastavat erimetoodikat.
Avatud õpperuumi kontseptsioon – avatud õpperuumi all mõistetakse Eurogümnaasiumis
õppe ajalis–ruumilist avatust – so võimalust kasutada kooliruume ja õpetajate teenuseid ka tunnivälisel ajal,
õppematerjalide ja õppeviiside avatust – so allikapõhist õpet (kirjandus, Internet, lepinguliste spetsialistide ning konsultantide silmast–silma ja e–õpe, lapsevanemate jt kasutamine teadmisallikana; muuseumi– ja õuesõpe, õppekäigud, kaasaegsed info– ja kommunikatsioonitehnoloogiatel põhinevad õppematerjalid ja –vahendeid jmt),
õppeprotsessi organisatoorset avatust – so võimalust kasutada nii traditsioonilist klassitunni kui ka liitklassi, tsükli– ja kursuse– ning projektõpet; täispäeva–tegevust; individualiseeritud õppe– ja arengukava üksikute õpilaste või õpilasrühmade jaoks,
õppe sisulist avatust – so võimalust pakkuda õpilastele valikuid nii progümnaasiumi (III kooliste) kui gümnaasiumiastmes tagades vajadusel valikuvõimalused e–õppe rakendamisega ja õpilepingute kasutuselevõtmisega,
õppe tagasisidestatust ja refleksiivsust – so nii õpilase– kui õpetajapoolset regulaarset analüüsi ja infovahetust, mis hõlmab nii õppe tunnetuslikku, organisatoorset kui emotsionaalset aspekti.
Individuaalne arengu– ja õppekava – toetub õpilase eripärale (vaimne võimekus, õpistiil jne) ja arengu pidevale monitooringule seades eesmärgiks õpilase võimete ja isiksuse maksimaalse ja võimalikult mitmekülgse arengu toetamise. Individuaalne arengu– ja õppekava koostatakse koostöös õpilase, lapsevanema ja õpetaja vahel ning kooskõlastatakse kooli juhtkonnaga. See võib väljenduda nt intensiivõppes mõnes aines või kõigis ainetes individuaalse õppegraafiku alusel, õpilepingutes jne. Ideaaliks on individuaalse arengu– ja õppekava koostamine igale õpilasele. Õpilaste individuaalsete arengu– ja õppekavade koostamisel võetakse aluseks õppija või lapsevanema kirjalik avaldus, analüüsitakse põhjused, miks õpilasele on individuaalne õppekava vajalik, planeeritakse ajaliselt õppetöö maht, teadmiste kontroll. Õpilase individuaalse õppekava kulgemise protsess ja õpilase isiksuse arenguprotsess on mitmekülgse pedagoogilis–psühholoogilise vaatluse all.
Pädevused. Pädevused on teadmistel, oskustel ja väärtushinnangutel põhinev suutlikkus teatud tegevusalal või –valdkonnas tulemuslikult toimida. Pädevuste kujunemine toimub nii õppeprotsessis kui ka suhetes ümbritseva keskkonnaga. Pädevused jaotuvad üld–, valdkonna, aine– ja võtmepädevusteks. Üldpädevuste kujundamine konkretiseerib kasvatusprotsessi, valdkonnapädevuste kujunemine toetud ainetevahelisele lõimumisele, ainepädevused kujunevad aine õppimisel, võtmepädevused onolulisimad elus toimetulekuks. Pädevuste kujundamine kajastub õppekavas, ainekavas ning õpetaja tööplaanis või tunnikavas.
Õpiväljund, õpitulemus. Õpiväljundid määratlevad kooliastme lõpuks omandatava pädevuste kokkuleppelise sisu. Ainealaste ja läbivate teemade õpiväljundite kohta kasutatakse mõistet õpitulemus. Lisaks teadmistele ja oskustele haaratakse õpiväljundi või õpitulemuste alla ka olulisemad väärtushinnangud.
Hindamine on süstemaatiline, erinevate hindamisvahendite ja –viisidega õpilaste teadmiste, oskuste, hoiakute ja väärtushinnangute kohta andmete ja tõendite kogumine ning nende alusel järelduste tegemine. Hindamise põhirolliks EG–s on õppijale tagasiside andmine õppimise kohta ning õpetajate ja lapsevanemate informeerimine õppimise seisust ja tulemustest.
Õppimist mõistetakse elukestva protsessina, mille tulemusena toimuvad muutused käitumises, teadmistes, oskustes ja väärtushinnangutes ning nendevahelistes seostes. Õppimise käigus võivad olemasolevad pädevused täieneda või ümber kujuneda. Õppimine toimub läbi kogemise, mängu, matkimise, avastamise, loomise, (enese)analüüsi.
Õpetamine on õpikeskkonna organiseerimine viisil, mis seab õpilase tema arengule vastavate, samas pingutust nõudvate ülesannete ette, mille kaudu tal on võimalik saavutada soovitud õpiväljundid. Õpetamine arvestab õpilase individuaalset eripära, argi– ja eelteadmisi, emotsionaalseid, tunnetuslikke ja füüsilisi vajadusi ning loob vaimse, sotsiaalse ja füüsilise keskkonna õppekava täitmiseks ning õpiedu kogemiseks.
Õpileping – kooli/õpetaja, õpilase või lapsevanema vaheline leping õppekava või õppeaine teatavas mahus omandamise aja, sisu ja vormi kohta.
2. Õppe– ja kasvatustöö eesmärgid ning –põhimõtted
Eurogümnaasiumi on pidevalt edasiarenev kool, mille õppe– ja kasvatustöö peaeesmärk e missioon onarendada uut põlvkonda, kes on võimeline integreeruma Eesti ühiskonda, konkureerima tööturul, luues tingimused rahvuskultuuri säilitamiseks multikultuurses keskkonnas.
Eurogümnaasium näeb oma õppe–kasvatusliku põhiülesandena toetada iga õppija arengut, tagada õpilaste toimetulek Eesti ja Euroopa kultuuriruumis ning vene ja eesti kultuuri aluste omandamine, väärika eesti kodaniku kujunemine. Uue põlvkonna sotsialiseerimine rajaneb eesti kultuuri traditsioonide, Euroopa ühisväärtuste ning maailma kultuuri ja teaduste omaksvõtul. Kooli poolt toetatud areng viib elukestva õppija, tööturul eduka ettevõtja, väärika ja tugeva tervisliku eluviisiga kodaniku kujunemisele.
2.1. Eurogümnaasiumi põhikooli õppe– ja kasvatuseesmärgid
Eurogümnaasiumi õppe– ja kasvatuseesmärkideks on aidata kaasa isiksuse arengule, kes:
mõistab oma tegude aluseks olevaid väärtushinnanguid;
on teadlik oma huvidest, kalduvustest ja võimetest;
tunneb vastutust oma tegude tagajärgede eest;
suhtub sallivalt ja avatult maailma ja inimeste mitmekesisusse;
saab aru oma tulevastest rollidest perekonnas, tööelus, ühiskonnas ja riigis;
on valmis õpingute jätkamiseks järgneval haridustasemel ja elukestvaks õppeks.
Nende eesmärkide saavutamiseks keskendutakse:
õpilase õpihimu ja õpioskuste toetamisele;
õpilase eneserefleksiooni ja kriitilise mõtlemisvõime arendamisele;
õpilase tahteliste omaduste arengule;
õpilase sotsiaalse ja kultuurilise identiteedi kujunemisele;
õpilase loova eneseväljendamisoskuse arendamisele;
õpilase eesti keele omandamisele tasemel, mis võimaldab jätkata õpinguid.
2.2. Eurogümnaasiumi I kooliastme õppe– ja kasvatuseesmärgid
Eurogümnaasiumi I kooliastme õppe– ja kasvatuseesmärkideks on aidata kaasa isiksuse arengule, kes 3. klassi lõpuks:
peab lugu oma perekonnast, klassist ja koolist; on viisakas, täidab lubadusi; teab, et kedagi ei tohi naeruvääristada, kiusata ega narrida; oskab kaaslast kuulata, teda tunnustada;
arvutab ning oskab kasutada mõõtmiseks sobivaid abivahendeid ja mõõtühikuid lahendades eakohaseid ülesandeid erinevates eluvaldkondades;
oskab sihipäraselt vaadelda, erinevusi ja sarnasusi märgata ning kirjeldada; oskab esemeid ja nähtusi võrrelda, ühe–kahe tunnuse alusel rühmitada ning lihtsat plaani, tabelit, diagrammi ja kaarti lugeda;
teab, kelle poole erinevate probleemidega pöörduda, ning on valmis seda tegema.
õpiharjumuse ja –oskuste kujundamisele ning püsivuse, iseseisvuse ja eesmärgistatud töö oskuste ning valikute tegemise oskuste arendamisele;
põhiliste suhtlemis– ja koostööoskuste omandamisele, sealhulgas üksteist toetavate ja väärtustavate suhete kujunemisele õpilaste vahel;
2.3. Eurogümnaasiumi II kooliastme õppe– ja kasvatuseesmärgid
Eurogümnaasiumi II kooliastme õppe– ja kasvatuseesmärkideks on aidata kaasa isiksuse arengule, kes 6. klassi lõpuks:
oskab keskenduda õppeülesannete täitmisele, oskab suunamise abil kasutada eakohaseid õpivõtteid (sealhulgas paaris– ja rühmatöövõtteid) olenevalt õppeülesande iseärasustest;
on kindlalt omandanud arvutus– ja mõõtmisoskuse ning tunneb ja oskab juhendamise abil kasutada loogikareegleid ülesannete lahendamisel erinevates eluvaldkondades;
2.4. Eurogümnaasiumi III kooliastme õppe– ja kasvatuseesmärgid
Eurogümnaasiumi III kooliastme õppe– ja kasvatuseesmärkideks on aidata kaasa isiksuse arengule, kes 9. klassi lõpuks:
2.5. Eurogümnaasiumi gümnaasiumiastme õppe– ja kasvatuseesmärgid
Eurogümnaasiumi õppe– ja kasvatuseesmärkideks on aidata kaasa isiksuse arengule, kes gümnaasiumiastme lõpuks:
käitub eetiliselt, järgib üldtunnustatud väärtusi ja kõlbluspõhimõtteid;
vastutab oma valikute, otsustuste ja endale võetud kohustuste eest, austab teiste inimeste ja iseenda vabadust, on suveräänne isiksus;
kasutab erinevaid õpistrateegiaid, oskab koostada uurimistööd ja seda esitleda, oskab olla meeskonna liige ja panustada ühiste eesmärkide saavutamisse;
aitab teadlikult kaasa eesti rahvuse, keele, kultuuri ja Eesti riigi säilimisele ja arengule, mõistab eesti kultuuri Euroopa ja teiste rahvaste kultuuri kontekstis; mõistab, väärtustab ja austab oma ja teiste rahvaste kultuuritraditsioone;
suudab hinnata oma taotlusi, arvestades oma võimeid ning võimalusi, oskab ette näha võimalikku edu ja ebaedu, on teadlik erinevatest töövaldkondadest, tööturu suundumustest; oskab hankida teavet edasiõppimise ja tööleidmise võimaluste kohta, kavandab oma karjääri;
kasutab korrektset ja väljendusrikast keelt, oskab argumenteeritult väidelda;
mõtleb kriitiliselt ja loovalt, arendab ning hindab oma ja teiste ideid, põhjendab oma valikuid ning seisukohti;
valdab riigikeelt ja vähemalt ühte võõrkeelt iseseisva keelekasutaja tasemel;
kasutab matemaatilisi teadmisi ja meetodeid erinevates eluvaldkondades;
omab väljakujunenud loodusteaduslikku maailmapilti ning mõistab nüüdisaegse loodusteaduse olemust, teab globaalprobleeme, võtab kaasvastutuse nende lahendamise eest, väärtustab ja järgib jätkusuutliku arengu põhimõtteid;
kasutab nüüdisaegset tehnoloogiat eesmärgipäraselt ja vastutustundega, hindab tehnoloogiliste rakenduste mõju igapäevaelule, omab kaalutletud seisukohti tehnoloogia arengu ja selle kasutamisega seotud küsimustes;
on kujundanud oma aktiivse kodanikupositsiooni, tunnetab end dialoogivõimelise ühiskonnaliikmena Eesti, Euroopa ja globaalses kontekstis, oskab konflikte vältida ja lahendada, käitub tolerantselt;
hindab heatasemelist kunsti, oskab oma loomingus käsitseda töövahendeid ning kasutada tehnikaid ja materjale;
elab tervislikult, oskab hoida ja vajaduse korral taastada oma vaimset ja füüsilist vormi.
õpilaste iseseisvumisele, oma maailmapildi kujunemisele ja valmisolekule elus toime tulla;
adekvaatse enesehinnangu kujunemisele;
iseseisva õppimise ja koostööoskuste arendamisele;
edasise haridustee võimaluste tutvustamisele ja hindamisele;
kodanikuoskuste, –aktiivsuse ja –vastutuse väljakujunemisele;
eesti keele omandamisele tasemel, mis võimaldab jätkata õpinguid;
vene ning eesti rahvuskultuuri õppele Euroopa ja teiste rahvaste kultuuri kontekstis.
Õppekava ja seega kogu õppe–kasvatusprotsessi alusväärtusteks on humanism, demokraatia, mitmekultuursus ja jätkusuutlik areng.
Eurogümnaasiumi õppekava alusväärtuste kujundamisel peeti silmas „Eesti Vabariigi põhiseaduses”, ÜRO inimõiguste ülddeklaratsioonis, lapse õiguste konventsioonis ning Euroopa Liidu alusdokumentides nimetatud põhimõtteid ja põhiväärtusi.
Humanism kui väärtus tähendab austust inimelu, inimese põhivajaduste ja inimväärikuse suhtes. Inimest käsitatakse kordumatu, tervikliku ja arenevana, hoolivana, püüdlevana oma eesmärkide ja ideaalide poole, loovana, ühiselus aktiivse ja vastutustvõtvana.
Demokraatia kui väärtus tähendab võrdõiguslikkust, osalemist kooli, klassi, kogukonna eesmärkide püstitamises, otsustustes ja täitmises, kõigi koolielus osalejate inimväärikuse austamist, seadusekuulekust ning eakohast kodanikuteadvust, õigust vabalt väljendada oma tõekspidamisi, austades sealjuures seaduse ja kultuurinorme ning teiste inimeste tõekspidamisi.
Mitmekultuursus kui väärtus tähendab tolerantsus ja huvi teiste rahvaste kultuuride vastu ning nende kultuurväärtuste austamist. Eesti kuulub oma ajaloo– ja kultuuripärandiga Euroopasse, kus elab palju erinevaid rahvaid oma kultuuride ja tavadega. Säilitades oma rahvuskultuuri peab noor inimene ka teiste rahvaste kultuuri ja traditsioonidega tutvuda. Emakeele ja kultuuri normidele ja väärtustele lisatakse multikultuursel inimesel teise keele kultuuri normid ja väärtused, mille tulemusena on tema sotsiolingvistiline pädevus laiem ja paindlikum. Võõrkeeli õppides laps õpib ka tuttavaid suhtlemissituatsioone lahendama uute vahenditega.
Jätkusuutlik areng kui väärtus tähendab nii individuaalse, kultuurilise, sotsiaalse kui looduskeskkonna jätkusuutlikkuse tingimuste ja edendamisviiside teadvustamist ja aktiivset toetamist humanistlikest ja demokraatlikest alusväärtustest lähtudes. See hõlmab iga inimese, kooli, vene keele ja kultuuri, eesti rahvuskultuuri ja Eestis elavate rahvaste omakultuuri võimalikult pikaajalist koosarengut Eesti ühiskonna, Euroopa ja maailma kontekstis.
Eurogümnaasium toetab iga õpilase eakohast tunnetuslikku, kõlbelist, füüsilist ja sotsiaalset arengut ning tervikliku maailmapildi kujunemist ning tema individuaalsetest eripäradest ja isiklikest huvidest tulenevate haridusvajaduste rahuldamist. Eurogümnaasium loob igale õpilasele võimalused tema võimete maksimaalseks arenguks.
Eurogümnaasium kujundab noores inimeses oskusi toimimiseks loova, mitmekülgse, sotsiaalselt küpse, usaldusväärse, koostööd väärtustava ning oma eesmärke teadvustava ja saavutada oskava isiksusena erinevates eluvaldkondades: partnerina isiklikus elus, oma kultuuri kandja ja edendajana, tööturul erinevates ametites ja rollides ning oma ühiskonna ja looduskeskkonna jätkusuutlikkuse eest vastutava kodanikuna. Kool aitab õpilasel jõuda selgusele oma huvides, kalduvustes ja võimetes ning tagab valmisoleku õpingute jätkamiseks järgneval haridustasemel.
Teadmiste, väärtushinnangute ja praktiliste oskuste omandamine ja arendamine põhikoolis toimub kodu ja kooli koostöö ning õpilase vahetu elukeskkonna ühistoime tulemusena. Põhikoolis on õpetuse ja kasvatuse põhitaotlus tagada õpilase eakohane areng ning tervikliku maailmapildi kujunemine. Põhikooli lõpetanud noorukil on arusaam oma tulevastest rollidest perekonnas, tööelus, ühiskonnas ja riigis.
Gümnaasium loob õpikeskkonna, mis toetab õpilase arenemist iseseisvaks ja aktiivseks õppijaks. Omandatud teadmised, oskused ja väärtushoiakud võimaldavad jätkata õpinguid kõrgkoolis või gümnaasiumijärgses kutseõppes ning tagavad valmisoleku elukestvaks õppeks.
Õppekava koostamisel, kooli ja klassi tasandil õpetust kavandades ja tegelikus õppeprotsessis lähtutakse kuuest põhimõttest:
I. Kõigi õpilaste arendamine.
Iga õpilase võimekuse, kalduvuste ja huvide arvestamine.
Klassi kui terviku arvestamine.
Õpiülesannete kavandamine pingutuste tegemisele.
II. Individuaalne lähenemine, individuaalsele eripärale ja hariduslikele erivajadustele kohandatud õpe, sh intensiivõpe eri– või üldandekatele lastele.
Liitklassides toimuv klassipõhise ja kollektiivse ning projektipõhise õppe kasutamine.
Traditsioonilise silmast–silma ja õpikupõhise õppe toetamine ning lisaõppe, sh süvaõppe ja intensiivõppe võimaldamine e–õppe keskkonnas ning klassivälise tegevusena.
Eurogümnaasiumi kultuuriruumi paljusubjektsus (õpilane, õpetaja, lapsevanem, mittepedagoogiline personal) ja sellest tulenevalt kultuurilis–sotsiaase partnerluse arendamine.
Õpilaste ja õpetajate sotsiaalse ja keelelis–kultuurilise lõimumise jaatamine ning oma rahvuskultuurilise identiteedi toetamine.
Õpilaste sotsiaalse aktiivsuse ja vastutustunde arendamine perekonna, gümnaasiumi ja üldsuse koostöös.
Ühtsete nõuete esitamine kõikidele õpilastele.
Õpilaste õpihuvi arendamine ja toetamine.
Õpetamise ja kasvatamise süsteemsus ja terviklikkus.
Õppekasvatustöö kõikide aspektide humaniseerimine.
Huvitava, mitmekülgse õppimisega seonduva kogemuse kogumine.
Õpetamise keskmes on probleemide püstitamine ja lahendamine ning avastusõpe.
Teadmise käsitlemine muutuva ja ajas arenevana.
Sunni ja vägivalla kui poliitiliste, majanduslike, kõlbeliste, rahvastevaheliste ja isiksuste vaheliste probleemide ja konfliktide lahendamise vahendi eitamine.
Probleemide lahendamiseks alternatiivsete teede nägemise oskuse
Õpilaste ja töötajateturvalisust kindlustava keskkonna loomine.
III. Õpilase aktiivsus ja vastutus.
Endale eesmärkide püstitamisele ja nende realiseerimiseks konkreetsete ülesannete kavandamine ning etapiviisiline analüüs, hindamine ja korrigeerimine.
Õpilase aktiivne osalemine õpitegevuses.
Õpetaja on õppija abistaja, teadmiste ja oskuste omandamise organiseerija.
Vastutuse viimine õpilasele oma õpitulemuste ja tegevuse eest.
Õpitegevuses õpilase suunamine:
- oma tegevuse jälgimisele,
- oma õppimise kavandamisele,
- oma õpitulemuste hindamisele,
- oma vigade analüüsimisele ja parandamisele,
- probleemide nägemisele ja püstitamisele,
- isikupärase õpistiili kujundamisele,
- oma võimetes ja kalduvustes selgusele jõudmisele.
- Tagasiside põhjalanalüüs, hindamine ja suuniste korrigeerimine.
IV. Kooli ja kodu koostöö
Arenguvestluste läbiviimine kõigis klassides.
Lastevanemate koosolekute korraldamine
Lastevanemate soove arvestamine
Lastevanemate koolitamine
E–päevikute võimaluste kasutamine.
V. Koostöö huvigruppidega
Kooli huvigruppideks on lastevanemad, linna ja ümbruskonna asutused, kõrg– ja kutsekoolid, vilistlased.
Huvigruppide tutvustamine õpilastele ja nendega koostöövõimaluste loomine.
Rahulolu küsitluse läbiviimine ja tagasiside.
VI. Koostöö ja koolidemokraatia
Koolisisene koostöö tugineb vastastikusele austusele, ühistele huvidele ja vastutusele. Kaasame kõik osapooled: õpilased, lapsevanemad ning kooli personali. Kooli õpikeskkond on õpilasele eakohane, turvaline, motiveeriv ja arendav, toetab õpihuvi, õpioskuste, enesemääratluse, kriitilise mõtlemisvõime, teadmiste ja isikuomaduste arengut, loovat eneseväljendust ning sotsiaalse ja kultuurilise identiteedi kujunemist, sõltumata rahvusest, soost või hariduslikust erivajadusest.
Õppekava koostamisel on aluseks järgmised põhimõtted:
järjepidev töö kooli eesmärkide elluviimisel;
võrdsete tingimuste ja võimaluste loomine kõigi õpilaste arenguks;
pidev koostöö koduga;
individuaalse arenguruumi hoidmine;
kooli väärtusruumi sidustamine koolikogukonnaga;
õpihuvi hoidmine ja toetamine – õppija aktiivsuse ja vastutuse tähtsustamine;
õppesisu tasakaalustatus ja seostatus;
õpetuse ja kasvatuse süsteemsus ja terviklikkus;
orienteeritus probleemide lahendamisele;
õppekava avatus;
isiksusekesksus, mille aluseks on vastastikune austus ja lugupidamine;
vastastikune rikastamine, koosõppimine;
vaimsus, akadeemilisus ja loomingulisus;
keskkonnateadlikkus, mis hõlmab sotsiaalset, loodus– ja tehiskeskkonda ning väärtustab tasakaalustatud elukeskkonna säilimist.
2.6. Eurogümnaasiumi iseärasused:
– Eurogümnaasiumis on loodud paindlik õpetamise süsteem (süsteem ACSEL), mis on orienteeritud iga õpilase individuaalse õpetamise tempole. See innovatiivne skeem näeb ette igale õpilasele just temale sobiva riikliku kooliprogrammi läbimise tempo määramise. Õppimise strateegia kavandamise, jälgimise ja korregeerimise metoodika toetub õpetajate ja vanemate ühisele loomingule. Aga peamised oma õppimise ajaloo loojad on õpilased ise. Näiteks 4. klassis laps võib edasi liikuda erinevatel õppeainetel erinevalt: tema teadmised ajaloos võivad vastata 5.klassi nõudmistele, aga matemaatikas ta pingusteta kirjutab 6.klassi tasemetööd. Sel viisil tal jääb rohkem aega ja energiat loomingu ja spordiga tegelemiseks ning suhtlemise ja huvide ringi laiendamiseks.
– Võõrkeelte õpetamine – – Eesti keele teise keelena ja inglise keele õppimine algab 1.klassist alates. Eesti keele õpe on 1. klassist alates kohustuslik.Samuti õpilastele antakse võimalus saksa keelt õppida ringis . Gümnaasiumis õpitakse inglise ja saksa keelt ja lisaks sellelesaab õppida veel ringides prantsuse ja hispaania keelt. Keeleõpe leiab rakendust nii rahvusvahelistes projektides osalemises kui ka rikastab koolielu keelenädalate ürituste raames.
– Aktiivne osalemine erinevates projektides – vabariikliku õpilaste uurimistöö konkurss "Tähering", "Minu Riik", "Tagasi Kooli", "Mesimumm"; "Botaanikaaed", "Loomaaed", "Euroopa koolis" jne. Läbi projektide saavad õpilased kogemusi meeskonnatööks,võimalusi tutvustada oma kooli ja EestiVabariiki, arendada koolidevahelisi suhteid.
– Multikultuursus– õppekava näeb ette, et Eurogümnaasiumi õpilastele õpetatakse täiendavalt eesti keelt ning tutvustatakse eesti ja vene kultuuritraditsioone.
– Rahvusliku identiteedi kujundamine ja kultuuritraditsioonide arendamine. Eurogümnaasiumis traditsiooniliselt peetakse vene rahvapühasid (Maslenitsa), korraldatakse kohtumisi vene kultuuri tegelastega, õppeekskursioone Venemaale jne.
– Eurogümnaasiumi traditsioonid – Teadmiste päev, Gümnaasiumi päev (8. oktoober), õpetajate päev, emade– ja isadepäevad, sõbrapäev, slaavi kultuuri ja kirja päev, lõpukell, rebaste pidu, lõpuaktus, Jõulud, Eesti Vabariigi aastapäev jt.
3. Üld– ning valdkonnapädevused
Üldpädevused – on aine– ja valdkonnaülesed pädevused. Üldpädevused kujunevad kõigi õppeainete kaudu, tunni– ja koolivälises tegevuses ning nende kujunemist jälgitakse ja suunatakse õpetajate ning kooli ja kodu ühistöös. Üldpädevuste kujundamist toetab õppeainete lõimumine ja meetodite valik. Üldpädevuste kujunemise tagasisidestamine toimub kujundava hindamise ning õpilase enesehindamise kaudu.
Eurogümnaasiumi õppekava taotleb õpilastel järgmiste üldpädevuste kujunemist:
4) õpipädevus – suutlikkus organiseerida õppekeskkonda ja hankida õppimiseks vajaminevat teavet; planeerida õppimist ning seda plaani järgida; kasutada õpitut, sealhulgas õpioskusi ja –strateegiaid, erinevates kontekstides ning probleeme lahendades; analüüsida enda teadmisi ja oskusi, tugevusi ja nõrkusi ning selle põhjal edasiõppimise vajadust;
5) suhtluspädevus – suutlikkus ennast selgelt ja asjakohaselt väljendada, arvestades olukordi ja suhtluspartnereid, oma seisukohti esitada ja põhjendada; lugeda ning mõista teabe– ja tarbetekste ning ilukirjandust; kirjutada eri liiki tekste, kasutades kohaseid keelevahendeid ja sobivat stiili; väärtustada õigekeelsust ning väljendusrikast keelt;
6) matemaatikapädevus – suutlikkus kasutada matemaatikale omast keelt, sümboleid ning meetodeid erinevaid ülesandeid lahendades kõigis elu– ja tegevusvaldkondades;
7) ettevõtlikkuspädevus – suutlikkus ideid luua ja neid ellu viia, kasutades omandatud teadmisi ja oskusi erinevates elu– ja tegevusvaldkondades; näha probleeme ja neis peituvaid võimalusi; seada eesmärke ja neid ellu viia; korraldada ühistegevusi, näidata initsiatiivi ja vastutada tulemuste eest; reageerida paindlikult muutustele ning võtta arukaid riske.
3.1. Üldpädevused ning õppe ja kasvatuse rõhuasetused Eurogümnaasiumi õppekavas.
Eurogümnaasiumi lõpetades õpilane:
4) aitab teadlikult kaasa eesti kui vene rahvuse, keele, kultuuri ja arengule, mõistab vene ja eesti kultuuri Euroopa ja teiste rahvaste kultuuri kontekstis; mõistab, väärtustab ja austab oma ja teiste rahvaste kultuuritraditsioone;
Lähtudes kooli valitud õppesuundadest esmatähtsad on väärtuspädevus, ettevõtlikkuspädevus, sotsiaalne ning suhtluspädevus, mille kujunemist toetatakse nii aineõppes kui ka kooli– ja klassivälises tegevuses.
Teadmised, oskused, hoiakud
Meetodeid, saavutamise viise
Suhtub teadlikult kriitiliselt teabeallikatesse, sh meediasse; väärtustab funktsionaalset kirjaoskust, õigekeelsust; oskab valida sobivat keelevahendit suulises ja kirjalikus suhtluses; Väärtustab keelekasutuse esteetilist külge
Funktsionaalne lugemine; Erinevate stiilide esitlemine; kirjandusteose kujundliku keele analüüsimine; kirjanudsteoste lugemine ja analüüsimine
Mõistab ja aktsepteerib erinevaid väärtussüsteeme
Õpitavat keelt kõnelevate maade kultuuride tundmaõppimise kaudu
Teab eri maade ja ajastute matemaatikute saavutusi ja seeläbi tajub kultuuride seotust; tunnetab loogiliste mõttekäikude elegantsi; märkab geomeetriliste kujundite harmooniat arhitektuuris ja looduses; on püsiv, objektiivne, täpne ja töökas;
Loogiliste mõttekäikude eeldavad ülesanded; arhitektuuri ja looduse tundmise kaudu
Suhtub teadusesse kui inimtegevuse tähtsasse valdkonda, tunneb huvi loodusteaduse vastu, on säästliku hoiakuga keskkonna, sh kõige elava suhtes; väärtustab jätkusuutlikku, vastutustundlikku ning tervislikku eluviisi
Arutelud, uurimuslik õpe, õppekäigud
Mõistab humanismi, demokraatia ja jätkusuutliku arengu põhiväärtusi ning juhindub nendest oma tegutsemises; suhtub lugupidavalt erinevatesse maailmavaatelistesse tõekspidamistesse; elab mõtete, sõnade ja tunnetega kooskõlas; arvestab enda heaolu kõrval ka teistega; seisab vastu kesksete normide rikkumisele,
Kasutatakse mitmekülgset õppemeetodite valikut rõhuasetusega aktiivõppemeetoditele: arutelud, diskussioonid, juhtumianalüüs, paaristööd, projektõpe, rollimängud, rühmatööd, väitlused, õpimapi ja uurimistöö koostamine, praktilised ja uurimistööd (nt töölehtede täitmine, loovtöö kirjutamine, infootsing teabeallikatest) jne;
Mõistab kultuuri jätkusuutlikkust, tunneb omakultuuri, Euroopa ja maailma kultuuripärandit ning selle seoseid nüüdiskultuuriga
Õppekäigud, mitmekesine ja tänapäevane õppemetoodika, infotehnoloogiatel põhinevad õpikeskkonnad
Mõistab, et tervise on inimese üheks hinnalisemaks eluväärtuseks, teeb põhjendatud valikuid tervisekäitumises, suhtub säästvalt keskkonda, austab loodust ja teiste poolt loodud materiaalseid väärtusi
kasutatakse mitmekesist õppemetoodikat, sh aktiivõpet: rollimängud, arutelud, projektõpe, õpimapi ja uurimistöö koostamine jne; tervist ja jätkusuutlikku eluviisi tähtsustav õpe
On kujunenud kõlbelised väärtused, sotsiaalsed hoiakud ja tõekspidamised.
Eri ajastuid ja ühiskonnaelu kajastavate kirjandusteoste lugemine ja tõlgendamine
Tuleb toime erinevates igapäevastest suhtlussituatsioonides; teab õpitavat võõrkeelt kõnelevate maade kultuuritausta ja sellest tulenevaid käitumisreegleid ning ühiskonnas kehtivaid tavasid.
Erinevate õpitöövormide kasutamine (nt rühmatöö, projektõpe) ning aktiivne osavõtt õpitava keelega seotud kultuuriprogrammidest.
Omab vastutustunnet ühiskonna ja kaaskodanike ees; on arenenud koostööoskus.
Tekstülesannete lahendamine, rühmatööd, projektiõpe
Oskab lahendada dilemmasid ja teha sotsiaalteaduslikke otsuseid, arvestades loodusteaduslikele seisukohtadele inimühiskonnaga seotud aspekte – seadusandlikke, majanduslikke ning eetilis–moraalseid seisukohti.
Rühmatöö uurimuslikus õppes ja rollimängud, kriitiliste esseede kirjutamine ja analüüs
On valmisolek kaaslaste ideid ühises tegevuses edasi arendada ja ellu viia ning probleemidele lahendusi leida, on salliv erinevate arvamuste suhtes, ideede ning loominguliste lahenduste mitmekesisuse suhtes
Tunnete ja seisukohtade väljendamine
Mõistab oma tegevuse võimalikke tagajärgi ning jälgib/kontrollib oma käitumist, väldib ohuolukordi, viisakas, tähelepanelik, abivalmis kaaslaste suhtes, oskab oma võidurõõmu või kaotusekibedust sobival viisil väljendada
Emotsionaalsed võistlussituatsioonid
Keel ka kirjandus
Arutab eakohaseid probleeme, väljendab oma seisukohti ja otsib lahendusi; täiendab keele– ja kirjandusteadmisi eri allikatest.
Meedia– ja kirjandustekstid, loovtööd.
Mõistab end sügavamalt, hindab oma nõrku ja tugevaid külgi
Tunnis kasutatavate teemade kaudu; arutluste, rollimängude ning muude õpitegevuste kaudu
Hindab ja arendab oma matemaatilisi võimeid
Avatud probleemülesanded, erineva raskusastmega ülesannete lahendamine
Järgib terveid eluviise
Inimese anatoomia, füsioloogia ja tervislike eluviiside teemade käsitlemine
On kujunenud eneseanalüüsivõimega, hindab oma nõrku ja tugevaid külgi, järgib terveid eluviise, lahendab iseendaga, oma vaimse ja füüsilise tervisega seonduvaid ning inimsuhetes tekkivaid probleeme
Probleemiülesannete lahendamine
Väljendab end kunstivahendite kaudu, omab eeldusi tegelemaks elukestvalt kunstiga, on kujunenud personaalne, sotsiaalne ja kultuuriline identiteet
Loovülesannetes andev tagasiside ja õpilase eneseanalüüs
Oskab hinnata oma kehalisi võimeid ning valmis neid arendama, suudab jälgida ja kontrollida oma käitumist, järgida terveid eluviise ning vältida ohuolukordi.
Analüüsib ja mõtestab eri liiki tekste, eristab fakti ja arvamust, hangib teavet eri allikatest ja kasutab seda kriitiliselt, koostab eri liiki tekste, kujundab ja sõnastab oma arvamust
Eri liiki tekstide kasutamine, eri allikatest teabe hankimine ja eri liiki tekstide koostamine
Suudab ennast reflekteerida; analüüsib õpitud oskusi ja teadmisi.
Erinevate õpistrateegiate kasutamine (nt teabe otsimine võõrkeelsetest allikatest, sõnaraamatu kasutamine), Euroopa keelemapi kasutamine
Analüüsib, otsib ratsionaalseid võtteid ja hindab kriitiliselt tulemusi; üldistab ja kasutab analoogiat; kasutab õpitud teadmisi uutes olukordades, mõtleb iseseisvalt
Leiab loodusteaduslikku infot, sõnastab probleeme ja uurimisküsimusi, planeerib ja teeb katset või vaatlust ning analüüsib, tõlgendab ja esitab tulemusi, rakendab erinevaid õpistrateegiaid.
Erinevad õpitegevused; uurimuslik õpe
IKT–põhised õpikeskkonnad
Suudab organiseerida õpikeskkonda ning hankida õppimiseks vajaminevaid vahendeid ja teavet, planeerib oma õppimist, kasutab õpitut erinevates kontekstides ja probleeme lahendades; analüüsib ennast, kavandab oma edasiõppimist
Oskuste kujundamine, eneseanalüüs
Kasutab ainespetsiifilist keelt info vastuvõtuks, tõlgendamiseks, edastamiseks ja talletamiseks, on kriitilis–loova mõtlemisega, kavandab, teeb ja analüüsib töid
Erinevad õpistrateegiad
Analüüsib ja hindab oma liigutusoskuste ja kehaliste võimete taset ning seab eesmärke ja täiustab tundide õpitud oskusi, on valmis õppima uusi liikumisviise, tunneb huvi spordi vastu
Uued ja sobivad liikumisviisid
Väljendub selgelt. Eesmärgipäraselt ja üldkirjakeel normidele vastavalt nii suulises kui ka kirjalikus suhtluses
On hea eneseväljendusega; mõistab tekste ja oskab tekste luua
Võõrkeeleõppe keskne pädevus
Väljendab oma mõtteid selgelt, lühidalt ja täpselt; mõistab teksti ja eristab olulist ebaolulisest, näeb objektide seoseid, mõistab, seostab ja edastab infot, mis on esitatud erinevatel viisidel; esitab matemaatiliste sümbolite ja valemite sisu tavakeeles
Korrektsete definitsioonide esitamine; hüpoteeside, väidete ja teoreemide sõnastamine ning ülesande lahenduse vormistamine;
Kasutab korrektset loodusteaduslikku keelt, vahendab arusaadavalt loodusteaduslikke probleeme ühiskonna liikmete vahel
Uurimuslik õpe, loodusteadusliku info otsimine, ja interpreteerimine, eesti ja võõrkeelte teabeallikate kasutamine
Väljendab ennast selgelt ja asjakohaselt erinevates suhtlusolukordades; loeb ning mõistab teabe– ja tarbetekste ning ilukirjandust; kirjutab eri liiki tekste, kasutab kohaseid keelevahendeid ja sobivat stiili; väärtustab õigekeelsust ning väljendusrikast keelt.
Teabe– ja tarbetekstide ning ilukirjanduse lugemine; eri liiki tekstide kirjutamine
Mõistab ja tõlgendab erinevatest infoallikatest pärinevaid tekste, väljendab ennast selgelt ja asjakohaselt nii suuliselt kui ka kirjalikult
Mitmekesine ja tänapäevane õpemetoodika, mitmekesine õpikeskkond, IKT –tehnoloogiatel põhinevad õppematerjalid, , retsensioonide ja uurimistööde kirjutamine
Kasutab spordi– ja liikumisalase oskussõnavara, väljendab ennastsõnaliselt
Teabe– ja tarbetekstide lugemine/mõistmine
Teab arvsõnade õigekirja
Matemaatika õppetekstide ja tekstülesannete kasutamine
Oskab võõrkeeles arvutada (nt sisseoste tehes)
Esitab katse– või vaatlusandmeid tabelitena ja arvjoonistena, analüüsib neid, leiab omavahelisi seoseid ning seob arvulisi näitajaid lahendatava probleemiga, analüüsib mõõtmistulemusi, esitab eri objekte ja protsesse ning võrdleb neid ja seostab omavahel
Sotsiaalaineid
Suudab analüüsida erineval kujul esitatud statistilisi andmeid ja teeb nende põhjal järeldusi, kasutab matemaatilisi sümboleid ja meetodeid erinevate ülesannete lahendamisel
Õppetegevuse kaudu ( graafikud, tabelid, diagrammid, ajaarvamine, ressursside planeerimine
Leiab ja rakendab lahendusstrateegiaid ja analüüsib lahendusideid
Kunstides rakendatavad ülesanded
Kasutab matemaatikale omast keelt, seoseid, meetodeid
Analüüsib sporditehnilisi oskusi, kehalise töövõime näitajaid ja sporditulemuste dünaamikat
Näitab omaalgatust ja aktiivsust, osaleb projektides, oskab leida lahendusi
Meedia– ja kirjandustekstidest kui ka õpilaste igapäevaelust lähtuvate eakohaste probleemide arutamine, loovtööd
Enesekindel ja julge, tuleb toime võõrkeelses keskkonnas; teostab oma ideid ja eesmärke;
Koostöö teiste sama võõrkeelt valdavate ea– ja mõttekaaslastega
Uurib objektide ühiseid omadusi, sõnastab hüpoteesi ja otsib ideid selle kehtivuse põhjendamiseks, näeb ja sõnastab probleeme, genereerib ideid ja kontrollib nende headust, uurib objektide muutusi; hindab riske ja otsib optimaalseid lahendusi, on paindliku mõtlemisega
Vaadeldavate objektide analüüsimine, tõenäosusteooria ja funktsioonidega seotud ülesanded, mitmete eluliste andmetega ülesannete lahendamine, pikad projektitööd
Näeb probleeme ja neis peituvaid võimalusi, seab eesmärke, genereerib ideid ja teostab neid, initsiatiivikas ja vastutustundlik, teeb koostööd eesmärkide teostamiseks, viib tegevuse lõpule, võtab arukaid riske ja tuleb toime ebakindlusega, valib sobivaid ja loovaid meetodeid, et teostada ideid
Peamine kujundaja on ühiskonnaõpetus, koostöö, uurimuslik õpe
Käsitleb asju probleemipõhiselt, on osalenud kõrgema taseme mõtlemisoskusi nõudvates õpitegevustes, on algatusvõimeline, läheneb loovalt ja paindlikult elus ettetulevatele probleemidele, planeerib ja reflekteerib oma õppetegevust ja võtab vastutuse õppimise eest enda peale, on teadlik demokraatliku ühiskonna poliitilisest ja majanduslikust toimimisest; aktiivne ja informeeritud kodanik
Interdistsiplinaarse iseloomuga õppematerjal, kriitiliste esseede kirjutamine ja analüüs, katsete disainimine, rollimängud, väitlused; sotsiaalteaduslike probleemide lahendamine ja otsuste langetamine
Genereerib ideid, hindab olemasolevaid ressursse, püstitab eesmärke, kavandab tegevust ja viib selle lõpule, initsiatiivikas, vastutab oma valikute, otsustuste ja endale võetud kohustuste eest.
Kunstialane praktiline tegevus, rühmatöö
Näeb probleeme ja leiab neile lahendusi, seab eesmärke, genereerib ideid ning leiab sobivaid vahendeid ja meetodeid nende teostamiseks; analüüsib oma tervislikku seisukorda ja töövõimet, kavandab ja realiseerib tegevusi tervise tugevdamiseks ja töövõime parandamiseks; võtab arukaid riske ning tuleb toime ebakindlusega.
Koostöö sportlikus tegevuses, mitmekesine õppemetoodika, sh aktiivõpe: rollimängud, arutelud, projektõpe, õpimapp ja uurimistöö
3.2. Ainevaldkonna pädevused
Lähedase eesmärgiseade ja õppesisuga õppeained moodustavad ainevaldkonna. Ainevaldkonna peamine eesmärk on vastava valdkonnapädevuse kujunemine, mida toetavad õppeainete eesmärgid ja õpitulemused. Valdkonnapädevuse kujunemist toetavad ka teiste ainevaldkondade õppeained ning tunni– ja kooliväline tegevus.
Eurogümnaasiumi gümnaasiumiastme õppekavas on järgmised ainevaldkonnad:
Aineõpetaja ja klassiõpetaja ülesandeks on kujundada õpilastel üldpädevused läbi oma õppeaine ja jälgida ning vajadusel ka mõõta üldpädevuse saavutatuse taset. Väärtushoiakuid väljendavaid õpitulemusi numbriliselt ei hinnata, vaid antakse nende saavutatuse kohta õpilasele sõnalist tagasisidet kogu õppeprotsessi käigus.
Üldpädevuste ja õppeainepädevuste ning õpetuse integratsiooni tulemusena kujunevad õpilasel ulatuslikumad valdkonnapädevused. Eurogümnaaasiumi ülesandeks on toetada kõige pealt järgmiste valdkonnapädevuste kujunemist:
looduspädevus – suutlikkus orienteeruda elus– ja eluta looduse nähtustes, nendega seonduvates seaduspärasustes, loodusteaduslikes teadmistes ja mõtteviisides; loodushoidlik ellusuhtumine. Looduspädevuse kujunemisel tähtsustuvad õppeainetena loodusõpetus, geograafia, bioloogia, keemia, füüsika, läbiv teema Keskkond ja säästev areng;
sotsiaalne pädevus – suutlikkus orienteeruda ühiskonnaelus; kaasaja ning mineviku ühiskondlike nähtuste ja arengute mõistmine, valmisolek toetada demokraatlikke muudatusi ühiskonnas. Sotsiaalse pädevuse kujunemisel tähtsustuvad õppeainetena ühiskonnaõpetus, ajalugu, geograafia, inimeseõpetus, kirjandus, kunst, muusika; läbivad teemad Keskkond ja säästev areng, Turvalisus ning Tööalane karjäär ja selle kujundamine;
refleksiooni– ja interaktsioonipädevus – suutlikkus mõista ja hinnata iseennast ja inimestevahelisi suhteid vastavalt kultuurinormidele, valida sobivat käitumisviisi, järgida terveid eluviise, lahendada iseendaga, oma vaimse ja füüsilise tervisega seonduvaid ja inimsuhetes tekkivaid probleeme. Refleksiooni– ja interaktsioonipädevuse kujunemisel tähtsustuvad õppeainetena inimeseõpetus, kehaline kasvatus, ühiskonnaõpetus, ajalugu, filosoofia, kirjandus, geograafia, bioloogia, läbivad teemad Turvalisus ning Tööalane karjäär ja selle kujundamine;
kommunikatiivne pädevus – suutlikkus keele vahendusel mõista, talletada, edastada, vahetada, tõlgendada ja luua tekste. Kõige laiemalt tähendab kommunikatiivne pädevus suutlikkust suhelda erinevates situatsioonides ning teemadel suulises ja kirjalikus vormis. Pädevuse kujunemisel tähtsustuvad õppeainetena vene (eesti) keel, kirjandus, võõrkeeled; kõik õppeained oma mõistestiku ja tekstidega, läbiv teema Infotehnoloogia ja meedia;
tehnoloogiapädevus – suutlikkus mõista tehnoloogia arengust tingitud muutusi inimeste töö– ja eluviisis, toimida kaasaja kõrgtehnoloogilises maailmas, olla säästlik ressursside kasutaja. Pädevuse kujunemisel tähtsustuvad õppeainetena tööõpetus, loodusained, matemaatika, ajalugu, ühiskonnaõpetus, läbivad teemad Keskkond ja säästev areng, Tööalane karjäär ja selle kujundamine ning Infotehnoloogia ning meedia;
kultuuripädevus – suutlikkus orienteeruda kultuuris, nautida kunstiloomingut, kasutada kunstivahendeid loominguliseks eneseväljenduseks ja –teostuseks. Kultuuripädevuse kujunemisel tähtsustuvad õppeainetena kirjandus, vene (eesti) keel, võõrkeeled, ajalugu, muusika, kunst, tööõpetus, kehaline kasvatus, läbiv teema Infotehnoloogia ning meedia;
matemaatikapädevus – suutlikkus opereerida mis tahes objektidega sel viisil, et vaadeldakse nendevahelisi suhteid ja nende mudeleid formaliseeritult. Matemaatikapädevuse kujunemisel tähtsustuvad õppeainetena matemaatika, loodusõpetus, füüsika, keemia, läbiv teema Infotehnoloogia ning meedia.
4. Läbivad teemad, nende käsitlemise põhimõtted ja lõimingu põhimõtted
Läbivad teemad on üld– ja valdkonnapädevuste, õppeainete ja ainevaldkondade lõimingu vahendiks ning neid arvestatakse koolikeskkonna kujundamisel. Läbivad teemad on aineülesed ja käsitlevad ühiskonnas tähtsustatud valdkondi ning võimaldavad luua ettekujutuse ühiskonna kui terviku arengust, toetades õpilase suutlikkust oma teadmisi erinevates olukordades rakendada.
Läbivate teemade käsitlus realiseerub kogu kooli tegevuse kaudu. Läbivad teemad puudutavad õpilase arengu seisukohalt olulisi eluvaldkondi. Käsitlemise eesmärgiks on kujundada teadmisi, oskusi, väärtushinnanguid, hoiakuid, käitumisnorme.
Läbivaid teemasid õpitakse ülekooliliste projektide ja integreeritud aineõpetuse kaudu. Õpilastel kujunevad välja järgmised oskused:
süsteemsete seoste ja mõjude tunnetamise oskus;
strateegiliste küsimuste ja eesmärkide püstitamise oskus;
oskus sihipäraselt tegutseda, otsustada ja vastutada;
probleemide ja riskide tunnetamise oskus;
ressursside hindamise ja lahenduste leidmise oskus;
innovaatilisus ja ettevõtlikkus;
eneseanalüüsi ja suhtlemisoskus;
oskus luua ja osaleda kultuuris;
oskus vastutada vaimsete ja materiaalsete väärtuste edasikestmise eest.
Õpilase üld– ja valdkonnapädevuste kujunemist toetab õpetuse integratsioon. Integratsioon toimub koolis õppeainete ja ainevaldkondade õpetuse koordineerimise, eri õppeainete sisu seostavate õppeülesannete, ainetevaheliste teemakäsitluste ja muude õppevormide kasutamise kaudu. See eeldab õppetoolide koostööd, kokkulepitud õppekorralduse ja hindamispõhimõtete järgimist.
aineõppes – läbivatest teemadest lähtudes tuuakse aineõppesse sobivad teemakäsitlused, näited ja meetodid, viiakse läbi aineteüleseid, klassidevahelisi ja ülekoolilisi projekte. Õppeainete roll läbiva teema õppes on lähtuvalt õppeaine taotlustest ja õppesisust erinev, olenevalt sellest, kui tihe on ainevaldkonna seos läbiva teemaga;
õpilaste loovtöö valikul – õpilased võivad lähtuda läbivast teemast selle loovtöö valikul, mida tehakse kas iseseisvalt või rühmatööna;
klassivälises ja huviringide õppetegevuses projekti– ning partnerlustegevuste kaudu – korraldatakse õppekäike, ühisüritusi ja kohtumisi koostöös erinevate asutuste ja ettevõtete, teiste õppe– ja kultuuriasutuste ning kodanikuühendustega ning osaletakse maakondlikes, üle–eestilistes ja rahvusvahelistes projektides.
elukestev õpe ja karjääri planeerimine – taotletakse õpilase kujunemist isiksuseks, kes on valmis õppima kogu elu, täitma erinevaid rolle muutuvas õpi–, elu– ja töökeskkonnas ning kujundama oma elu teadlike otsuste kaudu, sealhulgas tegema mõistlikke kutsevalikuid;
keskkond ja jätkusuutlik areng – taotletakse õpilase kujunemist sotsiaalselt aktiivseks, vastutustundlikuks ja keskkonnateadlikuks inimeseks, kes hoiab ja kaitseb keskkonda ning väärtustades jätkusuutlikkust, on valmis leidma lahendusi keskkonna– ja inimarengu küsimustele;
kodanikualgatus ja ettevõtlikkus – taotletakse õpilase kujunemist aktiivseks ning vastutustundlikuks kogukonna– ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonnaliikmena ning toetub oma tegevuses riigi kultuurilistele traditsioonidele ja arengusuundadele;
kultuuriline identiteet – taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte– ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktikate eripärast ning kes väärtustab omakultuuri ja kultuurilist mitmekesisust ning on kultuuriliselt salliv ja koostööaldis;
tehnoloogia ja innovatsioon – taotletakse õpilase kujunemist uuendusaltiks ja nüüdisaegseid tehnoloogiaid eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu–, õpi– ja töökeskkonnas;
4.1. Läbivate teemade kavad
4.1.1. Läbiv teema “Elukestev õpe ja karjääri planeerimine”
Läbiva teema “Elukestev õpe ja karjääri planeerimine” käsitlemisega põhikoolis taotletakse õpilase kujunemist isiksuseks, kes on valmis õppima kogu elu, täitma erinevaid rolle muutuvas õpi–, elu– ja töökeskkonnas ning kujundama oma elu teadlike otsuste kaudu, sealhulgas tegema mõistlikke kutsevalikuid.
Põhikooli õpilast suunatakse:
arendama oma õpioskusi, suhtlemisoskusi, koostöö– ja otsustamisoskusi ning teabega ümberkäimise oskusi;
kujundama valmisolekut elukestvalt õppida ja kutseotsuseid teha ning tundma haridus– ja koolitusvõimalusi;
Läbiva teema “Elukestev õpe ja karjääri planeerimine” käsitlemine I kooliastmes.
Läbiva teema “Elukestev õpe ja karjääri planeerimine” käsitlemine II kooliastmes. Läbiva teema käsitlemine II kooliastmes keskendub õpilase sotsiaalsetele ja toimetulekuoskustele, oma huvide ja võimete tundmaõppimisele ning arendamisele. Eesmärk on aidata õpilasel kujundada põhilisi õpioskusi, empaatiavõimet ning suhtlemis– ja enesekontrollioskusi. Õpilasele tutvustatakse erinevaid elukutseid ja töid ning nende seost inimeste individuaalsete eelduste ja huvidega.
Läbiva teema “Elukestev õpe ja karjääri planeerimine” käsitlemine III kooliastmes. Läbiva teema käsitlemine III kooliastmes keskendub õpilase võimete, huvide, vajaduste ja hoiakute teadvustamisele, õpioskuste arendamisele ning esmaste kutsevalikutega seostamisele.
Õpilasi juhitakse mõtlema oma võimalikele tulevastele tegevusvaldkondadele ning arutlema, millised eeldused ja võimalused on neil olemas, et oma soove ellu viia. Tähtis on käsitleda töö ja kutsega seotud stereotüüpseid suhtumisi kriitiliselt, et need ei muutuks õpilase tulevikuväljavaadete piirajateks. Õpilasi teavitatakse erinevatest tööharjutamise võimalustest ning julgustatakse neid kasutama. Õpilasele vahendatakse teavet edasiõppimisvõimaluste kohta ning luuakse võimalus saada kutsenõustamist.
Läbiva teema “Elukestev õpe ja karjääriplaneerimine” käsitlemine gümnaasiumis. Gümnaasiumis aitab läbiv teema kujundada õpilase valmidust ja oskusi teha oma elukäiku puudutavaid valikuid ning suurendada teadmisi töömaailmast. Eesmärgiks on aidata õpilasel mõista ja väärtustada elukestvat õpet kui elustiili ning mõtestada oma karjääri planeerimist kui jätkuvat otsuste tegemise protsessi. Tähelepanu pööratakse praktilistele tööotsimisoskustele ja sellekohaste õigusaktide tundmaõppimisele. Õpilastele vahendatakse teavet edasiõppimise ja töö leidmise võimaluste kohta (sealhulgas ettevõtlus) ning neile luuakse võimalused saada karjäärinõustamist.
Läbiva teema “Elukestev õpe ja karjääri planeerimine” käsitlemisega gümnaasiumis taotletakse õpilase kujunemist isiksuseks, kes väärtustab elukestvat õpet kui elustiili ning mõtestab oma karjääri planeerimist kui jätkuvat otsuste tegemise protsessi, kellel on valmisolek ja oskused teha oma elukäiku puudutavaid valikuid ning suurendada teadmisi töömaailmast.
Gümnaasiumiastme õpilast suunatakse:
tutvuma erinevate ametite/elukutsetega, haridus– ja koolitusvõimalustega, pöörama tähelepanu praktilistele tööotsimisoskustele;
koostama isiklikku karjääriplaani; analüüsima võimalikke alternatiivseid karjäärivalikuid ja nende mõju pikemas perspektiivis;
analüüsima tööd reguleerivaid õigusakte, ettevõtte ja töötaja õigusi ja kohustusi ning kohalikku majanduskeskkonda;
tutvuma teabega edasiõppimise ja töö leidmise võimaluste kohta (sealhulgas ettevõtlus) ning luuakse võimalused saada karjäärinõustamist.
4.1.2. Läbiv teema “Keskkond ja jätkusuutlik areng”
Läbiva teema “Keskkond ja jätkusuutlik areng” käsitlemisega põhikoolis taotletakse õpilase kujunemist sotsiaalselt aktiivseks, vastutustundlikuks ja keskkonnateadlikuks inimeseks, kes hoiab ja kaitseb keskkonda ning väärtustades jätkusuutlikkust, on valmis leidma lahendusi keskkonna– ja inimarengu küsimustele.
arutlema keskkonnaprobleemide üle nii kodukoha, ühiskonna kui ka üleilmsel tasandil, kujundama isiklikke keskkonnaalaseid seisukohti ning pakkuma lahendusi keskkonna–probleemidele;
võtma vastutust jätkusuutiku arengu eest, kasutama loodussäästlikke ja jätkusuutlikku arengut toetavaid tegutsemisviise; hindama ning vajaduse korral muutma oma tarbimisvalikuid ja eluviisi.
Läbiva teema “Keskkond ja jätkusuutlik areng” käsitlemine I kooliastmes. Läbiva teema käsitlemine I kooliastmes tugineb õpilase kogemustele, igapäevaelu nähtustele ning looduse vahetule kogemisele. Õppe ja kasvatuse kaudu taotletakse õpilase keskkonnataju kujunemist, pööratakse tähelepanu kodu– ja kooliümbruse keskkonnaküsimustele ning tegutsemisviisidele, mille abil on keskkonnaprobleeme võimalik praktiliselt ära hoida ja lahendada.
Läbiva teema “Keskkond ja jätkusuutlik areng” käsitlemine II kooliastmes.
Läbiva teema käsitlemine II kooliastmes keskendub peamiselt koduümbruse ja Eesti keskkonna–probleemide käsitlemisele. Arendatakse tahet osaleda keskkonnaprobleemide ärahoidmises ja lahendamises ning kujundatakse keskkonnaalast otsustamisoskust. Arendatakse säästvat suhtumist ümbritsevasse ja elukeskkonna väärtustamist, õpitakse teadvustama end tarbijana ning toimima keskkonda hoidvalt.
Läbiva teema “Keskkond ja jätkusuutlik areng” käsitlemine III kooliastmes.
Läbiva teema käsitlemine III kooliastmes keskendub kohalike ning globaalsete keskkonna– ja inimarenguprobleemide käsitlemisele. Eesmärk on kujundada arusaama loodusest kui tervik–süsteemist, looduskeskkonna haprusest ning inimese sõltuvusest loodusvaradest ja –ressurssidest.
Õppemeetoditest on kesksel kohal aktiivõppemeetodid, rühmatööd, juhtumiuuringud, arutelud ning rollimängud. Õpitavad teadmised, oskused ja hoiakud loovad eeldused vastutustundliku ning säästva suhtumise kujunemiseks oma elukeskkonda ning eetiliste, moraalsete ja esteetiliste aspektide arvestamiseks igapäevaelu probleemide lahendamisel.
Läbiva teema “Keskkond ja jätkusuutlik areng” käsitlemine gümnaasiumis. Gümnaasiumiastmes harjutavad õpilased keskkonnaalastes küsimustes otsuste langetamist ja hinnangute andmist, arvestades nüüdisaja teaduse ja tehnoloogia arengu võimalusi (sealhulgas piiranguid), normatiivdokumente ning majanduslikke kaalutlusi. Kujundatakse valmisolekut tegeleda keskkonnakaitseküsimustega kriitiliselt mõtleva kodanikuna nii isiklikul, ühiskondlikul kui ka ülemaailmsel tasandil ning rakendada loodussäästlikke ja jätkusuutlikke tegutsemis– ning majandamisviise.
Läbiva teema “Keskkond ja jätkusuutlik areng” käsitlemisega gümnaasiumis taotletakse õpilase kujunemist keskkonnateadlikuks ja sotsiaalselt aktiivseks inimeseks, kes elab ning toimib vastutustundlikult, pidades silmas jätkusuutlikku tulevikku, ja on valmis leidma lahendusi keskkonna– ja inimarengu küsimustele.
kujundama isiklikke keskkonnaalaseid seisukohti, osalema kodanikualgatuse korras keskkonnaasjade otsustamisel, pakkudes välja lahendusi keskkonnaprobleemidele nii isiklikul, ühiskondlikul kui ka ülemaailmsel tasandil;
aru saama loodusest kui terviksüsteemist ning inimese ja teda ümbritseva keskkonna vastastikustest seostest, inimese sõltuvusest loodusressurssidest;
aru saama inimkonna kultuurilise, sotsiaalse, majandusliku, tehnoloogilise ja inimarengu erinevate tunnuste vastastikusest seotusest, inimtegevusega kaasnevatest riskidest;
võtma vastutust jätkusuutliku arengu eest ja omandama jätkusuutlikku arengut toetavad väärtushinnangud ning käitumisnormid.
4.1.3. Läbiv teema “Kodanikualgatus ja ettevõtlikkus”
Läbiva teema “Kodanikualgatus ja ettevõtlikkus” käsitlemisega põhikoolis taotletakse õpilase kujunemist aktiivseks ning vastutustundlikuks kogukonna– ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, tunneb end ühiskonna liikmena ning toetub oma tegevuses riigi kultuurilistele traditsioonidele ja arengusuundadele.
mõistma avaliku, ettevõtlus– ja mittetulundussektori seoseid ning toimimist;
Läbiva teema “Kodanikualgatus ja ettevõtlikkus” käsitlemine I kooliastmes.
Läbiva teema “Kodanikualgatus ja ettevõtlikkus” käsitlemine II kooliastmes.
Läbiva teema “Kodanikualgatus ja ettevõtlikkus” käsitlemine III kooliastmes.
Läbiva teema käsitlemine III kooliastmes keskendub ühiskonna eri sektorite (avaliku, tulundus– ja mittetulundussektori) toimimisele ning nende seostele. Tähtsal kohal on riigi demokraatliku valitsemise korraldus ning üksikisiku või huvirühma osalemis– ja mõjutamisvõimalused kohaliku ja ühiskonna tasandi otsuste tegemisel. Kodanikualgatuse ning vabatahtlikuna tegutsemise mõistmiseks ja motiveerimiseks ning ettevõtlikkuse arendamiseks tutvustatakse õpilasele võimalusi osaleda tegevustes paikkonna hüvanguks ning teda julgustatakse neis tegevustes osalema.
Läbiva teema “Kodanikualgatus ja ettevõtlikkus” käsitlemine gümnaasiumis.
Gümnaasiumiastmel on peamine kohalikul ja riigi tasandil otsustamiseks ning majanduselus osalemiseks vajalike praktiliste oskuste kujundamine. Klassi– ja kooliväliste tegevuste ning projektide kaudu süvendatakse õpilaste teadlikkust ühiskonna poliitilisest ja majanduslikust toimimisest, et õpilased saaksid oma kogemuse kaudu tunnetada aktiivseks ja informeeritud kodanikuks olemise eeliseid.
Läbiva teema “Kodanikualgatus ja ettevõtlikkus” käsitlemisega gümnaasiumiastmes taotletakse õpilase kujunemist aktiivseks ja vastutustundlikuks kogukonna– ja ühiskonnaliikmeks, kes mõistab ühiskonna toimimise põhimõtteid ja mehhanisme ning kodanikualgatuse tähtsust, on ühiskonda lõimitud, toetub oma tegevuses riigi kultuurilistele traditsioonidele ja arengusuundadele, osaleb poliitiliste ning majanduslike otsuste tegemisel.
väärtustama demokraatlikku ühiselu korraldamist, koostööd, kodanikualgatust ja vabatahtlikkusel põhinevat tegutsemist ning konfliktide rahumeelset ja vägivallatut lahendamist;
mõistma avaliku, ettevõtlus– ja mittetulundussektori seoseid ja toimimist, nende aluseks olevaid põhimõtteid, õigusi ja kohustusi;
mõistma enda kui üksikisiku rolli poliitilises ja majanduslikus süsteemis, võimalusi ja vajadust mõjutada ühiskonnas toimuvat ning omandada oskused otsustamisprotsessides osalemiseks;
mõistma ettevõtluse rolli ühiskonnas, ettevõtlusega seotud negatiivseid ja positiivseid mõjusid ning kujundama kaalutletud seisukohti ettevõtlusega seotud eetilistes küsimustes; analüüsima ettevõtlusega kaasnevaid riske ja nende vähendamise võimalusi.
4.1.4. Läbiv teema “Kultuuriline identiteet”
Läbiva teema “Kultuuriline identiteet” käsitlemisega põhikoolis taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte– ja käitumislaadi kujundajana ning kultuuride muutumist ajaloo vältel, kellel on ettekujutus kultuuride mitmekesisusest ja kultuuriga määratud elupraktikate eripärast ning kes väärtustab omakultuuri ja kultuurilist mitmekesisust ning on kultuuriliselt salliv ja koostööaldis.
Läbiva teema “Kultuuriline identiteet” käsitlemine I kooliastmes.
Läbiva teema “Kultuuriline identiteet” käsitlemine II kooliastmes.
Läbiva teema “Kultuuriline identiteet” käsitlemine III kooliastmes.
Läbiva teema käsitlemisel III kooliastmes on keskne aidata õpilasel mõista, et omaenda tugev kultuuriline identiteet toetab teda teistes kultuurides orienteerumisel. Õpilasele pakutakse erinevaid võimalusi omandada kogemusi ning süvendada teadmisi teistest kultuuridest, saada elamusi erinevatest kunsti– ja kultuurivaldkondadest, sealhulgas võimalust kaasa lüüa kohalike kultuurisündmuste ettevalmistamises ja läbiviimises.
Läbiva teema “Kultuuriline identiteet” käsitlemine gümnaasiumis.
Gümnaasiumiastme õppeprotsess toetab jätkuvalt omakultuuri väärtustamist, huvi ja eelarvamustevaba ning teadlikku suhtumist teistesse kultuuridesse. Õpilase teadmisi (Eesti ja maailma, eelkõige Euroopa Liidu liikmesriikide) erinevatest kultuuridest laiendatakse ja sünteesitakse tervikuks ajaloo, ühiskonnaõpetuse, muusika, kunstiajaloo, filosoofia, religiooni ajaloo, kirjanduse, võõrkeelte jm tundides. Oluline on luua võimalusi erinevate rahvaste ja kultuuridega tutvumiseks nii kirjanduse, interneti ja meedia teel kui ka vahetu kogemuse kaudu. Õpilasi julgustatakse arutlema selle üle, mida toob endaga kaasa elamine teises kultuuriruumis.
Läbiva teema “Kultuuriline identiteet” käsitlemisega gümnaasiumiastmes taotletakse õpilase kujunemist kultuuriteadlikuks inimeseks, kes mõistab kultuuri osa inimeste mõtte– ja käitumislaadi kujundajana ja kultuuride muutumist ajaloo käigus, omab ettekujutust kultuuride mitmekesisusest ja kultuuriga määratud elupraktikate eripärast, väärtustab omakultuuri ja kultuurilist mitmekesisust, on kultuuriliselt salliv ja koostööaldis.
mõistma kultuuridevahelise suhtlemise ja koostöö tähtsust ühiskonna jätkusuutlikkuse kujundajana, osalema kultuuridevahelises kommunikatsioonis;
tundma õppima ja väärtustama oma ja teiste kultuuride pärandit ja eripärasid, toetudes ühelt poolt erinevates õppeainetes õpitule ja seda üldistades, teiselt poolt ka omaalgatuslikult loetule, nähtule ja kogetule;
teadvustama, tundma õppima ja võrdlema mineviku ja nüüdisaja ühiskondade kultuurilist mitmekesisust;
4.1.5. Läbiv teema “Teabekeskkond”
Läbiva teema “Teabekeskkond” käsitlemisega põhikoolis taotletakse õpilase kujunemist teabeteadlikuks inimeseks, kes tajub ja teadvustab ümbritsevat teabekeskkonda, suudab seda kriitiliselt analüüsida ning toimida selles oma eesmärkide ja ühiskonnas omaksvõetud kommunikatsioonieetika järgi.
Läbiva teema “Teabekeskkond” käsitlemine I kooliastmes.
Läbiva teema “Teabekeskkond” käsitlemine II kooliastmes.
Läbiva teema käsitlemisel II kooliastmes on käsitluse keskmes avalikus ja privaatses ruumis toimimise seaduspärasused ning põhiliste kommunikatsiooniformaatide tundmaõppimine. Õpilane harjub internetis liikudes eristama avalikku ja isiklikku sfääri ning valima selle põhjal õiget suhtlusviisi. Teise kooliastme jooksul harjutakse lugema ja kuulama uudist kui üht ajakirjanduse põhilist tekstiliiki, hindama selle kvaliteeti ning tuvastama uudises puuduvat teavet.
Läbiva teema “Teabekeskkond” käsitlemine III kooliastmes.
Läbiva teema käsitlemisel III kooliastmes õpitakse mõistma ja analüüsima meedia rolle ühiskonnas, sealhulgas majanduselus, ning kasutama meediat teabeallikana. Senisest olulisemaks muutub teabe usaldusväärsuse kriitiline hindamine, kuna õpilane hakkab leitud teavet järjest rohkem kasutama isiklike otsuste tegemiseks (nt õppimisvõimalusi valides). Õpetus ja kasvatus töös aitavad õpilasel mõista internetis leiduvaid võimalusi ja ohte ning ennast ja oma privaatsust kaitsta; iseseisev teabeotsing muutub õpilasele harjumuspäraseks. Läbiva teema käsitlemine loob võimalused analüüsida meediaga seotud problemaatilisi olukordi (eraellu sekkumine, väärteabe edastamine, huvide kahjustamine, kallutatud teabe edastamine vms).
Läbiva teema “Teabekeskkond” käsitlemine gümnaasiumis. Gümnaasiumiõpilane teeb meediatarbijana iseseisvaid valikuid ning põhjendab neid, lähtudes oma erinevatest huvidest ja vajadustest. Õpilane on kursis avalikus ruumis tegutsemise reeglitega ning taunib nende rikkumist. Ta mõistab meediamajanduse rolli ühiskonnas, tutvub globaliseerumise mõjudega meedia sisule ja inimeste meediakasutusharjumustele. Läbiva teema ja aineõppe koos–mõjul suudab õpilane oma sõnumi vormistada ja seda otstarbekalt edastada.
Läbiva teema “Teabekeskkond” käsitlemisega gümnaasiumiastmes taotletakse õpilase kujunemist infoteadlikuks inimeseks, kes tajub ja teadvustab ümbritsevat infokeskkonda, suudab seda kriitiliselt analüüsida ja selles toimida vastavalt oma eesmärkidele ja ühiskonnas omaksvõetud kommunikatsioonieetikale.
kujundama tõhusaid teabeotsingumeetodeid, mis hõlmavad endas erinevate teavikute ja teabekeskkondade kasutamist;
arendama kriitilise teabeanalüüsi oskust; võrdlema erinevaid diskursiivseid praktikaid (nt seltskonnameedia, kohtupraktika, meelelahutus, sõprade omavaheline suhtlus jpt) ning neis valitsevaid suhtlemisnorme;
mõistma meedia kui majandusharu üldisi toimimismehhanisme, sealhulgas meedia osa tööturul;
analüüsima avalikus ruumis kehtivaid reegleid ning kirjeldama võimalikku tegevust nende rikkumise korral.
4.1.6. Läbiv teema “Tehnoloogia ja innovatsioon”
Läbiva teema “Tehnoloogia ja innovatsioon” käsitlemisega põhikoolis taotletakse õpilase kujunemist uuendusaltiks ja nüüdisaegseid tehnoloogiaid eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu–, õpi– ja töökeskkonnas.
mõistma tehnoloogiliste uuenduste mõju inimeste töö– ja eluviisile, elukvaliteedile ning keskkonnale nii tänapäeval kui ka minevikus;
kasutama info– ja kommunikatsioonitehnoloogiat (edaspidi IKT) eluliste probleemide lahendamiseks ning oma õppimise ja töö tõhustamiseks;
Läbiva teema “Tehnoloogia ja innovatsioon” käsitlemine I kooliastmes.
Läbiva teema “Tehnoloogia ja innovatsioon” käsitlemine II kooliastmes.
Läbiva teema “Tehnoloogia ja innovatsioon” käsitlemine III kooliastmes.
Läbiva teema käsitlemine III kooliastmes kujundab IKT rakendamise pädevusi igapäevaelus ja õpingutes. Nende pädevuste kujundamiseks tuleb erinevate õppeainete õpetajatel lõimida oma ainetundidesse IKT rakendamisel põhinevaid meetodeid ja töövõtteid. Lisaks arvutiklassis peetud ainetundidele on III kooliastmes soovitatav kasutada nüüdisaegseid IKT vahendeid ka kodutööde ja õuesõppe puhul.
Läbiva teema “Tehnoloogia ja innovatsioon” käsitlemine gümnaasiumis.
Gümnaasiumis käsitletakse läbivat teemat eelkõige rühmatööna teostatavate uurimis– ja arendusprojektide vormis, püüdes võimaluse korral kaasata kodukandi innovaatilisemaid tehnoloogiafirmasid või teaduskeskusi. Eesmärgiks on positiivsete hoiakute kujundamine tehnoloogilise innovatsiooni ja sellega seonduvate karjäärivõimaluste suhtes. Samuti tuleb gümnaasiumiastme lõpuks tagada kõigi õpilaste valmisolek IKT kasutamiseks igapäevaelus, õpingutes ja töös.
Läbiva teema “Tehnoloogia ja innovatsioon” käsitlemisega gümnaasiumiastmes taotletakse õpilase kujunemist uuendusaltiks ja nüüdisaegseid tehnoloogiaid eesmärgipäraselt kasutada oskavaks inimeseks, kes tuleb toime kiiresti muutuvas tehnoloogilises elu–, õpi– ja töökeskkonnas.
mõistma tehnoloogiliste uuenduste mõju inimeste töö– ja eluviisile, elukvaliteedile ja keskkonnale nii tänapäeval kui ka minevikus;
aru saama tehnoloogilise, majandusliku, sotsiaalse ning kultuurilise innovatsiooni vastastikustest mõjudest ja omavahelisest seotusest;
arendama loovust, koostööoskusi ja algatusvõimet innovaatiliste ideede rakendamisel erinevates projektides, osalema koostöös kaasõpilaste ja/või tehnoloogiafirmaga innovaatilises arendusprojektis.
4.1.7. Läbiv teema “Tervis ja ohutus”
Läbiva teema “Tervis ja ohutus” käsitlemisega põhikoolis taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes on võimeline järgima tervislikku eluviisi, käituma turvaliselt ning kaasa aitama tervist edendava turvalise keskkonna kujundamisele.
Ohutuse valdkonnas õpetatakse käituma ohutult liiklus–, tule–, veeohu ja teiste keskkonnast tulenevate ohtude puhul ning otsima vajaduse korral abi.
I. tervise valdkonnas:
II. ohutuse valdkonnas:
kujundama turvalisele kooli– ja kodukeskkonnale ning liiklusohutusele suunatud hoiakuid ja käitumist;
omandama teadmisi ning oskusi ohu– ja kriisiolukordades tõhusalt käituda;
Läbiva teema “Tervis ja ohutus” käsitlemine I kooliastmes
Läbiva teema “Tervis ja ohutus” käsitlemine II kooliastmes
Läbiva teema “Tervis ja ohutus” käsitlemisel II kooliastmes pööratakse teadmiste ja oskuste kujundamise kõrval tähelepanu eelkõige vastavasisuliste väärtushinnangute kujundamisele, õpetuse elulähedusele ja levinuma riskikäitumise ärahoidmisele (käitumine, millega kaasnevad nt vigastused, ohu tekkimine, alkoholi jt uimastite kuritarvitamine, suitsetamine, seksuaalne riskikäitumine, ebatervislik toitumine, vähene kehaline aktiivsus ja kehaline ülekoormus). Õppemeetoditest sobivad aktiivõppemeetodid, arutelu, rühmatöö, rollimängud ja demonstratsioonid. Õppetööd ainetundides saavad täiendada noortelt noortele metoodikal põhinevad tunnivälised projektid.
Läbiva teema “Tervis ja ohutus” käsitlemine III kooliastmes
Läbiva teema käsitlemisel III kooliastmes pööratakse tähelepanu tervist ja ohutust väärtustavate hoiakute kujundamisele ning tervisliku ja ohutu käitumise oskuste arendamisele. Õppemeetoditest on kesksel kohal aktiivõppemeetodid, diskussioon, juhtumianalüüsid, rühmatöö, uurimisprojektid ja rollimängud. Tähtsal kohal on ka õpilastega korraldatavad klassivälised ennetusprogrammid ning õpilaste maksimaalne kaasamine tervist edendavatesse ja ümbritseva turvalisust suurendavatesse tegevustesse.
Läbiva teema “Tervis ja ohutus” käsitlemine gümnaasiumis
Läbiva teema “Tervis ja ohutus” käsitlemisega gümnaasiumiastmes taotletakse õpilase kujunemist vaimselt, emotsionaalselt, sotsiaalselt ja füüsiliselt terveks ühiskonnaliikmeks, kes on võimeline järgima tervislikku eluviisi, käituma turvaliselt ja kaasa aitama tervist edendava turvalise keskkonna kujundamisele.
hindama mitmesuguste käitumisviiside ohutusastet ning lühi– ja pikaajalisi tagajärgi tervisele ja turvalisusele; selgitama loodus– ja sotsiaalainetes õpitule tuginedes alkoholi ja tubaka mõju inimorganismile ja käitumisele;
analüüsima ja hindama keskkonna ja ühiskonna (sealhulgas eakaaslaste) mõju inimeste tervisele ja ohutusalaste otsuste langetamisele; vältima negatiivseid mõjusid ja toetama teisi positiivsete otsuste langetamisel;
analüüsima tervise– ja ohutusalase info, toodete ja teenuste kvaliteeti, maksumust ja kättesaadavust;
analüüsima ohuteguri suurust, teadvustama õnnetuse ahelreaktsiooni võimalikkust; tundma ära olukorrad, mis nõuavad professionaalset abi.
4.1.8. Läbiv teema “Väärtused ja kõlblus”
Läbiva teema “Väärtused ja kõlblus” käsitlemisega põhikoolis taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse, ning sekkub vajaduse korral oma võimaluste piires.
Läbiva teema “Väärtused ja kõlblus” käsitlemine I kooliastmes
Läbiva teema “Väärtused ja kõlblus” käsitlemine II kooliastmes
Läbiva teema käsitlemisega II kooliastmes teadvustatakse ja mõtestatakse kõlbelisi norme ning kujundatakse sallivust ja lugupidamist erinevate inimeste vastu. Erinevaid vaatenurki pakkuva käsitluse kaudu taotletakse õpilase isiklike seisukohtade kujunemist humanistlike kõlbeliste normide taustal. Õpilase mõttearendustesse tuleks suhtuda paindlikult, jättes õpilasele võimaluse säilitada oma arvamus. Õppemeetoditest on kesksel kohal lugude analüüs, aktiivõppemeetodid, rühmatöö, konfliktsete juhtumite arutelu ning rollimängud. Õppevara kaudu tutvustatakse õpilasele positiivseid kõlbelisi eeskujusid ja ideaale. Igapäevases koolielus pakutakse võimalusi rakendada omandatud teadmisi.
Läbiva teema “Väärtused ja kõlblus” käsitlemine III kooliastmes
Läbiva teema käsitlemine III kooliastmes toob selgemalt esile väärtushinnangute ja kõlbeliste normide ühiskondliku ning ajaloolis–kultuurilise mõõtme. Erinevate maailmavaadete ja religioonide tutvustamisega (ajaloos ning tänapäeval) toetatakse sallivuse ja lugupidava suhtumise ning maailmavaatelistes küsimustes orienteerumise oskuste kujunemist. Eri allikatest teabe kogumisega, erinevates õppeainetes käsitletu ning kogemuste põhjal juhitakse õpilasi arutlema väärtuste ja kõlbelisuse teemade üle, võrdlema erinevaid seisukohti ja põhjendama oma seisukohti, pidades silmas eelarvamusteta, taktitundelist, avatud ja lugupidavat suhtumist erinevatesse arusaamadesse. Sobilik on teha uurimisprojekte, mis võimaldavad käsitleda küsimusi sügavamalt ja mitmekülgsemalt.
Läbiva teema “Väärtused ja kõlblus” käsitlemine gümnaasiumis
Läbiva teema käsitlemisel gümnaasiumis on kesksel kohal kriitilise mõtlemise ja argumenteerimis–oskuse arendamine, asjakohase teabe kogumine ja üldistuste tegemine, tuues esile seoseid erinevate valdkondade, varasemate teadmiste ja kogemustega ning väärtussüsteemide, maailma–pildi ja maailmavaate küsimustega. Soovitavate käitumisviiside kujunemist tõhustab õpilase osalus demokraatlikes diskussioonides, kooli õpilasomavalitsuse ja muude sarnaste organisatsioonide töös ning kaasatus koolielu korraldamisse.
Läbiva teema “Väärtused ja kõlblus” käsitlemisega gümnaasiumiastmes taotletakse õpilase kujunemist kõlbeliselt arenenud inimeseks, kes tunneb ühiskonnas üldtunnustatud väärtusi ja kõlbluspõhimõtteid, järgib neid koolis ja väljaspool kooli, ei jää ükskõikseks, kui neid eiratakse ja sekkub vajaduse korral oma võimaluste piires.
analüüsima kriitiliselt ja argumenteeritult väärtusi ja kõlbelisi norme, erinevaid väärtussüsteeme, nende seoseid ajaloolis–kultuurilise kontekstiga, religiooniga ja maailmavaatega;
reflekteerima isiklikke väärtushoiakute ja kõlbeliste tõekspidamiste üle; tegema mõtestatud maailmavaatelisi ja kõlbelisi valikuid ning neid põhjendama;
tegutsema erinevaid vaateid ja seisukohti respekteerides ning kaitsma ja põhjendama oma seisukohti;
ette nägema, võimaluse korral vältima ja lahendama väärtuste ja kõlbeliste normidega seotud konfliktsituatsioone;
mõistma, et mitmekesisus on ühiskonna rikkuse ja arengu tingimusi.
4.2. Lõimingu põhimõtted, seejuures III kooliastme läbivatest teemadest lähtuva võiõppeaineid lõimiva loovtöö korraldamise põhimõtted ja temaatilised rõhuasetused
4.2.1. Eurogümnaasiumi õppekava lõimingu aluseks on kooli õppe– ja kasvatuseesmärgid ning –põhimõtted. Lõimingu kaudu kujundatakse tervikuks Eurogümnaasiumi põhikooli– ja gümnaasiumiastme õppetegevus ja selle tulemused. Lõiming toetab õpilaste üld– ja valdkonnapädevuste ning tervikliku maailmapildi kujunemist. Ainevaldkonnad aitavad kujundada ainetevahelisi seoseid ja vastavaid võtmepädevusi . Nii põhikoolis kui gümnaasiumiastmes rakendatakse paljude ainete õpetamisel lõimitud aine– ja keeleõpet, mis kajastub ainekavades.
Lõiming realiseerub:
õppeainete ühiste ja lähedaste eesmärkide kaudu;
õpitulemuste kaudu;
õppeteemade ja mõistete kaudu;
meetodite abil –ühe õppeaine reeglite, töövõtete, oskuste, meetodite kohaldamine teise aine õppetöös;
õpitava korduva ja süvendava käsitlemise abil klasse ja kooliastmeid läbivalt;
ühe õppeaine või ainevaldkonna piire ületava õpilasuurimuste, loovtööde, projektide kaudu;
läbivate teemade abil.
4.2.2. Eurogümnaasiumi õppekava lõimingule aitab kaasa füüsilise õpikeskkonna mitmekesistamine: õuesõpe, õppekäigud loodusesse, muuseumidesse, arhiividesse, erinevatesse asutustesse ja ettevõtetesse, õppeekskursioonid, õppe korraldamine virtuaalses keskkonnas.
Lõimingu saavutamist kavandatakse kooli õppekava arenduse ning õpetajate õppe– ja kasvatustegevuse töökavade koostamise käigus.
4.2.3. III kooliastmes korraldab põhikool õpilastele läbivatest teemadest lähtuva või õppeaineid lõimiva loovtöö, milleks on uurimus, projekt, kunstitöö vm. Loovtöö temaatika valib kool, täpsema teemavaliku teevad õpilased. Loovtööd võib teha nii individuaalselt kui ka kollektiivselt. Loovtöö teema märgitakse lõputunnistusele.
4.2.3.1. Loovtöö koostamine
Käesolevas juhendis antakse ülevaade loovtööde koostamise ja vormistamise nõuetest
Eurogümnaasiumis
III kooliastmes (7.-9.kl) korraldab kool õpilastele läbivatest teemadest lähtuva loovtöö, milleks võib olla uurimus, projekt, kunstitöö, etendus, käsitöö vms. Loovtöö temaatika valib kool, teemavaliku teevad õpilased. Loovtöö võib teha nii individuaalselt kui kollektiivselt. Loovtöö korraldus ja hindamine sätestatakse direktori käskkirjaga.
4.2.3.2. Loovtöö on õpilase valitud või juhendaja poolt antud teemal õpilase iseseisvalt või rühma-tööna korrektselt vormistatud, eesmärgipärane ja teostatud, loovust näitav töö.
4.2.3.2.1 Loovtöö teema ja hinne kantakse lõputunnistusele.
Õpetajad kirjeldavad ainekavades:
millises klassis loovtöö läbi viiakse;
mis valdkonnaga on loovtöö seotud;
loovtöö teemad ja vormid;
lõiming teiste ainetega;
tööks ettenähtud aeg;
töö vormistus;
hinnang tööle.
4.2.3.2.1.1. Loovtöö eesmärk:
tõsta õpilase enesekindlust, enesekehtestamisvõimet, eneseusaldust,
parandada sõnavara, eneseväljendamisoskust,
suurendada probleemide lahendamise oskust,
parandada koostööoskust, suurendada sallivust,
arendada kriitikameelt, originaalsust, kujutlusvõimet, aktiivsust, tahet,
avatust, julgust ja oskust häid mõtteid teistega jagada.
4.2.3.2.1.2. Loovtöö sooritab kolmanda kooliastme õpilane astme lõpuks mistahes õppeaines või kooli projektitöödes osalemisel või huvialaringides ja -koolides õppides.
4.2.3.2.1.3. Loovtöö valik: õpilane valib õppeaine ja teemavaldkonna sooritamise õppeaasta algul I õppeveerandi lõpuks. Õpilase valik kooskõlastatakse juhendajaga ja kinnitatakse õppe-nõukogu otsusega. Juhendaja kinnitatakse direktori käskkirjaga.
4.2.3.2.1.4. Loovtöö teostus: õpilane teostab ja vormistab oma töö õppeaasta jooksul aineõpetaja/kinnitatud juhendaja juhendamisel. Õpilane võib loovtöö teostada individuaalselt, paaris- või rühmatööna.
4.2.3.2.1.5. Loovtöö esitlus: õpilane esitab oma valmis loovtöö juhendajale üks kuu enne töö esitlust. Loovtöö esitlemine toimub 1 kord õppeaastas, hiljemalt mais.
4.2.3.2.1.6.Loovtöö hindamine: loovtööl hinnatakse töö teoreetilist osa ja loovtöö teostust, antakse hinnang õpilase aktiivsusele töö teostamise osas. Hindamisel arvestatakse töö sisu ja vormistamist, õpilase esinemist esitlusel ja tema suhtumist töö tegemisse.
4.2.3.2.1.7. Loovtööks võib olla läbivatest teemadest lähtuv või õppeaineid lõimiv:
a. joonistustekogu, kollaaž, reklaam, näidend, luulekogu, käsitööese, essee vms - koos
kirjalikult vormistatud žanritutvustusega ja seoste näitamisega;
b. nõuetekohaselt vormistatud praktilised vaatlused või praktilised tööd/katsed
koos selgituste, analüüsi ja järeldustega;
c. huvialaringides või -koolides õpitud oskustel põhinev teos või ese koos
kirjalikult esitatud teoreetilise osaga.
4.2.3.2.2. Loovtöö koostamine
4.2.3.2.2.1. Töö koostamise eesmärgid
Loovtöö on õpilase valitud või juhendaja poolt antud teemal, käesoleva metoodilise juhendi nõuetele vastav, õpilase iseseisvalt või rühmatööna kirjalikult vormistatud ja teostatud teaduslikel alustel põhinev loovust näitav töö.
Erinevad teadusliku suunitlusega kirjalikud tööd aitavad kinnistada õpitavat materjali,
rakendada saadud teoreetilisi teadmisi praktikas ja saada uurimistöö kogemusi. Kõigil
kirjalikel töödel (loovtöödel, referaatidel, uurimistöödel jm) on ühtsed vormistusnõuded.
4.2.3.2.2.2. Teema valik
Teema valikul lähtub õpilane oma võimetest, teadmistest ja huvidest või aineõpetaja/ juhendaja nõuannetest ning teema praktilisusest eluprobleemi lahendamisel.
Õpilastel on loovtöö teema valikul soovitatav silmas pidada:
võimalust teemat edasi arendada järgmistes töödes;
võimalusi erialakirjanduse hankimiseks ning andmete kogumiseks.
4.2.3.2.2.3. Töö kava ja üldistatud nõuded
Loovtöö koostamise etapid:
1. Teemavaldkonna ja juhendaja valik.
2. Töö kirjanduse ja muude allikmaterjalidega.
3. Eesmärgi püstitamine.
4. Töö esialgse kava koostamine.
5. Andmete kogumine.
6. Loovtöö teostamine, meisterdamine, katsed ja vaatlused vms praktiline tegevus.
7. Teoreetilise osa analüüs: andmete töötlemine, tõlgendus, järelduste tegemine.
8. Töö kirjalik vormistamine.
9. Töö esitlus.
loovtöö peab olema sõnastatud korrektselt ja loogiliselt;
tuleb kasutada selget ja täpset kirjakeelt, üldtunnustatud ja väljakujunenud
terminoloogiat;
loovtöö teoreetiline osa peab olema vormistatud arvutiga.
4.2.3.2.2.4. Töö teoreetilise osa vormistamine
Loovtöö vormistatakse arvestades Eurogümnaasiumi loovtööde juhendi nõudeid.
Loovtöös sisalduvad tekstid, joonised, skeemid, pildid, fotod jms kantakse töö lisasse.
Töö võib esitada A4 formaadis paberil nn kiirköitjas ühes eksemplaris.
Töö võib sisaldada ka
lisasid - esitatakse materjal, mis töö käigus koostati, koguti või kasutamist leidis, (nt küsit-luslehed, mõõtmisprotokollid, joonised jms), samuti illustreeriv lisamaterjal (dokumendi- või fotokoopiad). Lisad paigutatakse töö lõppu, kasutatud allikate loetelu järele. Igale lisale antakse number ja pealkiri.
Kasutatud materjalidest pärit andmeid võib töös esitada kahel viisil:
Tsiteerimine. Tsitaat peab olema täpne, vastama originaalile. Kui peetakse
otstarbekaks tsitaadi algusest, keskelt või lõpust midagi ära jätta, pannakse sinna
mõttepunktid.
Refereerimine e teise autori või allika sisu konspekteeriv või kommenteeriv
esitamine oma töös. Esitusest peab selguma, missugused mõtted kuuluvad
refereeritavale autorile ja kust algavad töö autori kommentaarid. Refereeringus
kasutatavad tsitaadid pannakse jutumärkidesse.
4.2.3.2.3. Loovtöö esitlemine
Loovtöö esitlemine on avalik ja toimub õppenõukogu poolt kinnitatud korras ja kooli
poolt volitatud komisjoni ees. Komisjoni võivad lisaks õpetajatele kuuluda ka vanemate
klasside õpilased, lapsevanemad, vilistlased, kohaliku võimu esindajad jt.
Kollektiivselt teostatud loovtööde puhul peab rühma iga liikme panus olema selgelt
tõendatud ja nähtav.
4.2.3.2.4. Loovtöö hindamine
Tööd hinnatakse püstitatud sisuliste eesmärkide saavutamise, töö sisu, keelelise korrektsuse, töö valmimise protsessi, töö vormistamise ja esitlemise järgi.
4.2.3.2.5. Juhendaja kohustused
Aidata valida töö teemat ja seda töö käigus täpsustada.
Nõustada õpilast töö planeerimisel ja läbiviimisel ning probleemide sisulisel
Jälgida, et töö vastaks sisult, tasemelt ja mahult Eurogümnaasiumi loovtööle
esitatavatele nõuetele.
Juhendaja ja õpilane kohtuvad vastavalt vajadusele, kuid mitte vähem kui 1 kord kuus.
4.2.3.2.6. Loovtöö teostaja / õpilase kohustused
valib õppeaine ja teema hiljemalt 9. klassi jooksva õppeaasta 10. oktoobriks;
kooskõlastab valiku juhendajaga;
koostab koos juhendajaga töö teostamise plaani kuu aja jooksul pärast teema
töö vormistab vastavalt Eurogümnaasiumi kehtivale loovtööde juhendile;
esitab oma valmis loovtöö juhendajale üks kuu enne töö esitlust;
esitleb oma loovtöö hiljemalt maikuus
loovtööd säilitatakse kooli raamatukogus.
5. Eurogümnaasiumi tunnijaotusplaanid klassiti
5.1. Põhikool tagab õpilasele õppe kohustuslikes õppeainetes alljärgnevas tunnijaotusplaanis vastavalt klassidele esitatud nädala õppetundide mahus:
õpilaste erivõimete ja huvide arendamisele; õpilaste toetamisele nende edasiste õpingute ja kutsevalikute tegemisel.
Põhikool tagab õpilasele õppe kohustuslikes õppeainetes alljärgnevas tunnijaotusplaanis vastavalt klassidele esitatud nädala õppetundide mahus:
TUNNIJAOTUSPLAAN põhikoolis 2013-2014 õ.a.
Ained\Klassid
käsitöö ja kodundus, tehnoloogiaõpetus
suurim lubatud õppekoormus
5.2 Tunnijaotusplaan Eurogümnaasiumis 2013/2014 õ.a.
Eesti kirjandus*
Eesti keel*
Inglise keel*
Saksa keel*
Geograafia*
Bioloogia*
Pereõpetus*
Ühiskonnaõpetus*
Muusika*
Keh.kasvatus
Eesti ametikeel*
Elu keemia*
Ettevõtlusõppe*
Euroliidu alused*
Füüsika ja tehnika*
Inimene ja õigus*
Karjääriõpetus*
Majandusõppe*
Planimeetria 1
Planimeetria 2
Rakendusbioloogia*
Riigikaitse*
Suur Britaania ajalugu*
Suur Britaania maailmatundmine*
Tallinna lugu*
Teistsugune füüsika*
Uurimistööde alused*
Usundid*
Ökoloogia alused*
Kokku klassiti:
*eesti keeles kursust
6. Valikkursuste valimise põhimõtted
Põhikoolis valikkursused toetavad aineõpet ning valikkursuste valiku teeb kool.
Gümnaasiumi kursused jagunevad kohustuslikeks kursusteks ja valikkursusteks. Valikkursuste loend ja ainekavad on ülaltoodud.
Eurogümnaasiumi valikkursuste loend ja ainekavad kinnitab Eurogümnaasiumi direktor.
Gümnaasiumis peab õpilane valikkursuste seast valima kursuseid igal õppeaastal vastavalt oma õppesuunale nii, et nädalakoormus oleks minimaalselt 32 õppetundi.
Gümnaasiumiastme valikkursused lähtuvad õppesuundadest, läbivatest teemadest, kooli omapärast ja piirkondlikust eripärast.
Gümnaasiumiastmes üksikute suunda kujundavate valikkursuste valiku teeb kool. Õpilane valib endale sobivad valikkursused kooli poolt pakutud kursuste hulgast.
Õpilaste poolt valitavad valikkursused moodustavad terviku ning ei ole otseselt ühegi kohustusliku aine- või kursuse lisa, s.t. ei nõua otseselt ühegi kohustusliku kursuse eelnevat läbimist.
Valikkursuste läbiviimiseks moodustatakse klasside- või suundadevahelised õpperühmad.
Valikkursused on esitatud gümnaasiumi tunnijaotusplaanis. Õpilane peab esitama enda valitud valikainete loendi õppealajuhatajale hiljemalt 10.septembriks. Valikkursusi st ka valitud õppesuunda võib kokkuleppel koolijuhtkonnaga muuta pärast esimest õppeaastat. Üleminekuga ühelt õppesuunalt teisele kaasneb õppesuuna kohustuslikes valikkursustes individuaalse õppekava taotlemine.
Vajadusel, õpilaste soovil, vahendite olemasolul saab avada uusi ainekursusi, kui kool suudab tagada nõudlust õpetajate ja õppekavaga.
Õpilastel on võimalus üle minna kitsalt matemaatikalt laiale matemaatikale pärast kolmandat kursust ja laia matemaatika järgi õppinud õpilane saab üle minna kitsale matemaatikale pärast kolmandat kursust. Reeglina üleminek kaasneb individuaalse õppekava taotlemisega.
Kool jätkab eestikeelse õppe rakendamist gümnaasiumiastmel osalisele aineõppele eesti keeles kuni 60% õppemahust, kusjuures eesti keeles õpetatakse eesti kirjandust, eesti ajalugu, ühiskonnaõpetust, muusikat ja geograafiat, õpilastele võimaluse keskhariduse tasemel õpingute jätkamiseks eesti keeles tagamiseks.
7. Õppe ja kasvatustöö korralduse alused
Õppeaasta kestab 1. septembrist järgmise aasta 31. augustini. Õppetöö viiakse läbi:
põhikooli I–III astmes traditsioonilise aineõppe süsteemis;
gümnaasiumiastmes rakendatakse kursuseõpet, kasutatakse tsükliõpet üksikutes ainetes (alates 01.09.2012) ja osaliselt klassideta õpet (liitklassid).
Õpilase nädala õppekoormus õppeaineti kajastub tunnijaotusplaanis vastava klassi juures. Õppetunni pikkus on 45 minutit, võimalusel rakendatakse paaristunde. Tundide ja vahetundide ajad on kättesaadavad kooli kodulehel. Söögivahetunni pikkus on 20 minutit.
Kehalise kasvatuse ning osaliselt ka valikainete tunde viiakse läbi väljaspool Eurogümnaasiumi ruume. Ainetunnisisene õues-ja muuseumiõpe fikseeritakse ainekavas. Õppekäik on üldjuhul tervet õppepäeva hõlmav õppeprotsess, mis sisaldab ainetevahelist lõimumist, arendab üld– ja ainealaseid pädevusi ja läbivaid teemasid. Igas klassis toimub kaks õppekäiku, neist üks on matemaatika- ja loodusvaldkonna ning teine eesti keele, kirjanduse ning sotsiaalainete valdkonna õppekäik. Õppekäigud toimuvad vastavalt õppekäikude plaanile.
Õppekäikude ja ekskursioonidega kaasnevad kulud ei kuulu rahastamisele kooli eelarvest. Õppekäike rahastatakse erinevate projektide kaudu või lastevanemate poolt. Juhul kui ei leita võimalust õppekäigu rahastamiseks, jääb õppekäik ära.
7.1. Õpikeskkond
Õpikeskkonnana mõistetakse õpilasi ümbritseva vaimse, sotsiaalse ja füüsilise keskkonna kooslust, milles õpilased arenevad ja õpivad. Õpikeskkond toetab õpilase arenemist iseseisvaks ja aktiivseks õppijaks, kannab õppekava alusväärtusi ja oma kooli vaimsust ning säilitab ja arendab edasi paikkonna ja koolipere traditsioone.
Koolis kujundatakse turvalist keskkonda. Põhikool korraldab õppe, mis kaitseb ning edendab õpilaste vaimset ja füüsilist tervist. Õppekoormus vastab õpilase jõuvarudele.
luuakse õhkkond, mida iseloomustab abivalmidus ning üksteise toetamine õpi– ja eluraskuste puhul;
kasutatavate rajatiste ja ruumide sisustus on turvaline ning vastab tervisekaitse– ja ohutusnõuetele;
kooliruumid on täielikult renoveeritud, on arvestatud ohutu remondimaterjalidega ja nende vastavusega tervisekaitse nõuetele;
kasutatakse eakohast ning individuaalsele eripärale kohandatavat õppevara, sealhulgas nüüdisaegseid info– ja kommunikatsioonitehnoloogiatel põhinevaid õppematerjale ja –vahendeid;
Õpet võib korraldada ka väljaspool kooli ruume (sealhulgas kooliõues, looduses, muuseumides, arhiivides, keskkonnahariduskeskustes, ettevõtetes ja asutustes) ning virtuaalses õpikeskkonnas.
8.1.Õpingute alustamise tingimused
8.1.1.Eurogümnaasiumi esimese klassi õpilaseks saab kandideerida laps, kes jooksva aasta 1.oktoobriks saab seitsmeaastaseks. Vanemate soovil võib esimesse klassi võtta lapse, kes on jooksva aasta 30.aprilliks saanud kuueaastaseks. Koolikohustuslikust east noorema lapse lapsevanem esitab lisaks taotlusele kas lasteaia hinnangu või nõustamiskomisjoni soovituse lapse koolivalmiduse kohta.
1. klassi vastuvõtmiseks peavad vanemad esitama kooli alljärgnevad dokumendid:
- vormikohane taotlus (täidetakse kohapeal),
- lapse isikut tõendava dokumendi või sünnitunnistuse koopia,
- tervisekaart selle olemasolul või perearsti poolt väljastatud tervisetõendi,
- oma isikut tõendava dokumendi.
8.1.2. Põhikooli vastuvõtmine.
Õpilase registreerimine Eurogümnaasiumi toimub tema lapsevanema kirjaliku avalduse alusel.
Õpilase vanem esitab:
- kirjaliku avalduse,
- õpilase sünnitunnistuse,
- oma isikut tõendava dokumendi,
- direktori allkirja ja kooli pitseriga kinnitatud lapse tunnistuse eelmisest koolist,
- direktori allkirja ja kooli pitseriga kinnitatud väljavõte õpilasraamatust,
- tervisekaardi.
Lapse vastu võtmise Eurogümnaasiumi otsustab Direktor lapse ja lapsevanemaga toimunud vestluse ja lapse tunnistuse alusel. 8.1.3. Gümnaasiumi vastuvõtmine
Gümnaasiumiastmesse vastuvõtmise eelduseks on põhiharidus või sellele vastav välisriigis omandatud haridus (PGS § 27 lõige 3)
- õpilase sünnitunnistuse ja passi või ID-kaardi koopia,
- põhikooli lõputunnistuse või tunnistuse eelmisest koolist,
Välisriigi õppeasutusest tulnud õpilased esitavad välisriigi õppeasutuses omandatud haridust tõendavad dokumendid, nende ametlikult kinnitatud tõlgete ärakirjad. Koolidirektor moodustab komisjoni testide alusel õpilasele vastava klassi määramiseks, mille kinnitab oma käskkirjaga.
Õpilase vastu võtmise Eurogümnaasiumi otsustab Direktor õpilase ja vanemaga toimunud vestluse, õpilase tunnistuse ja vajadusel ainetestide tulemuste alusel.
9. Hindamise korraldus (sätestatakse ka iseseisva dokumendina)
Õppimine on elukestev protsess, mille teadvustatus ning eesmärgistatus sõltub õppija east ja individuaalsest eripärast. Õppimine toimub mängu ja matkimise, vaatluse ja mõtestamise, elamuse ja kogemuse, harjutamise ja katsetamise, meeldejätmise ja loomise kaudu. Elukestva õppimise kui elustiili kujundamiseks on oluline õppija sisemine motivatsioon.
Õppe- ja kasvatusprotsess on eesmärgistatud; arusaamisega õppimine ja seda suunav, nõustav, analüüsiv ning hindav õpetamine ja kasvatamine nende tegevuste vastastikustes seostes.
Õpilased võtavad võimetekohaselt osa oma õppimise eesmärgistamisest, kavandamisest ja hindamisest.
Õppimine võib toimuda reaalses või virtuaalses keskkonnas.
Õppe- ja kasvatusprotsessi käigus õpivad õpilased:
tegutsema; oma intellekti, fantaasiat, emotsioone kasutama; looma, konstrueerima, katsetama;
ennast arendama, õppimist õppima;
õppima üksi või koos teistega, jälgides ja hinnates enda ja kaaslaste tegevust;
Õpitulemuste hindamine on osa õppe- ja kasvatusprotsessist. Hinnatakse nõutavate õpitulemuste saavutatust, teadmiste ja oskuste omandatust. Õpilane peab teadma, mida ja millal hinnatakse, milliseid hindamisvahendeid kasutatakse ja millised on hindamise kriteeriumid.
motiveerida õpilasi sihikindlalt õppima;
suunata õpetaja tegevust õpilase õppimise ja arengu toetamisel;
anda õpilasele, õpetajale, kooli juhtkonnale, lapsevanemale (eestkostjale, hooldajale) teavet õpilase õpiedukusest.
Eurogümnaasiumi õpilaste hindamise, järgmisse klassi üleviimise ning klassikursust kordamajätmise alused, tingimused ja korra kinnitab kooli direktor.
9.1. Hindamise alused
Hindamine kui õpetamise ja õppimise lahutamatu osa on süstemaatiline teabe kogumine õpilase arengu kohta, selle teabe analüüsimine ja tagasiside andmine, mis on aluseks edasise õppe kavandamisele. Hindamisel kasutatakse mitmesuguseid meetodeid, hindamisvahendeid ja –viise.
Teadmiste ja oskuste hindamisel lähtutakse õpilasele kohaldatava riikliku õppekavaga ja selle alusel koostatud kooli õppekavaga nõutavatest teadmistest ja oskustest.
Käitumise ja hoolsuse hindamisel lähtutakse kooli õppekava ning kooli kodukorra nõuetest.
Teadmiste ja oskuste ning käitumise ja hoolsuse hindamise põhimõtted, tingimused ja kord (edaspidi hindamise korraldus) sätestatakse kooli õppekavas, arvestades põhikooli ja gümnaasiumiseaduses ning teistes põhikooli- ja gümnaasiumiseaduse alusel välja antud õigusaktides sätestatut.
Kui õpilasele on koostatud individuaalne õppekava, arvestatakse hindamisel individuaalses õppekavas sätestatud erisusi.
9.2. Hindamise eesmärgid
Õpilaste hindamise eesmärgid:
4) suunata õpilase enesehinnangu kujunemist, suunata ja toetada õpilast edasise
6) anda alus õpilase järgmisse klassi üleviimiseks ning kooli lõpetamise otsuse
7) suunata õpilast järgima üldtunnustatud käitumis– ja kõlblusnorme ning täitma kooli
8) motiveerida õpilast hoolikalt õppeülesandeid täitma.
9.3. Hindamisest teavitamine
Eurogümnaasiumi õppekavaga sätestatud hindamise kord on avalikustatud kooli kodulehel ning seda tutvustatakse kooli lastevanemate koosolekul. Õpilastele tutvustatakse õppeaasta algul (esimeses klassijuhatajatunnis).
Õpitulemuste hindamise põhimõtteid ja korda tutvustab õpilastele aineõpetaja oma õppeaines õppeaasta, -veerandi või õppeperioodi algul, lähtuvalt aine spetsiifikast. Õpilane saab aineõpetajalt õppeveerandi või õppeperioodi alguses teada, mida ja millal hinnatakse, mis hindamisvahendeid kasutatakse ja millised on hindamise kriteeriumid. Ainenõuded avalikustatakse kooli kodulehel.
Õpilast ja tema vanemat teavitab Eurogümnaasiumi õppeveerandi jooksul saadud hinnetest päeviku kaudu.
Klassijuhataja saadab õpilase hinnetelehe vanemale koju kolm nädalat enne õppeveerandi lõppu.
Eurogümnaasiumi teavitab õpilast ning tema vanemat kokkuvõtvatest veerandi- ja aastahinnetest ning käitumise ja hoolsuse hindest klassitunnistusega.
Õpilasel ja tema vanemal on õigus saada hinnete kohta teavet aineõpetajatelt.
9.4. Kujundav hindamine
Kujundava hindamisena mõistetakse õppe kestel toimuvat hindamist, mille käigus analüüsitakse õpilase teadmisi, oskusi, hoiakuid, väärtushinnanguid ja käitumist, antakse tagasisidet õpilase seniste tulemuste ning vajakajäämiste kohta, innustatakse ja suunatakse õpilast edasisel õppimisel ning kavandatakse edasise õppimise eesmärgid ja teed. Kujundav hindamine keskendub eelkõige õpilase arengu võrdlemisele tema varasemate saavutustega. Tagasiside kirjeldab õigel ajal ja võimalikult täpselt õpilase tugevaid külgi ja vajakajäämisi ning sisaldab ettepanekuid edaspidisteks tegevusteks, mis toetavad õpilase arengut. Õpilane kaasatakse hindamisse, et arendada tema oskust eesmärke seada ning oma õppimist ja käitumist eesmärkide alusel hinnata ning tõsta õpimotivatsiooni.
Õppetunni või muu õppetegevuse vältel saab õpilane vastavalt vajadusele õpetajalt, kaaslastelt või enesehinnangu abil enamasti suulist või kirjalikku sõnalist tagasisidet õppeainet ja ainevaldkonda puudutavate teadmiste ja oskuste (sh üldpädevuste, kooliastme õppe- ja kasvatuseesmärkide ja läbivate teemade), ent ka käitumise, hoiakute ning väärtushinnangute kohta.
Kujundava hindamise ühe vahendina võib kasutada õpimappi. Õpimapp kui õppimise päevik sisaldab nii õppetöid kui ka tööde analüüsi ja tagasisidet. Õpimappe võib koostada aine- ja valdkonnapõhiselt, läbivate teemade või üldpädevuste kohta. Õpimapp sobib arenguvestluse alusmaterjaliks.
Koolipere annab õpilasele igapäevaste tegevuste ja sündmuste vältel tagasisidet, et toetada õpilase käitumise, hoiakute ja väärtushinnangute kujunemist. Kool reageerib juhtumitele, mis on vastuolus üldtunnustatud väärtuste ning heade tavadega.
Arenguvestlusel analüüsitakse õpilase arengut ja toimetulekut, lähtudes õpilase individuaalsest eripärast ja õpilase, vanema või kooli poolt oluliseks peetavast (nt käitumine ja emotsionaalne seisund, hoiakud ja väärtushinnangud, motivatsioon, huvid, teadmised ja oskused). Arenguvestlus võimaldab anda tagasisidet õppekava üldpädevuste, kooliastme õppe– ja kasvatuseesmärkide, läbivate teemade eesmärkide, ainevaldkondlike eesmärkide ja ainealaste õpitulemuste kohta. Arenguvestlusel seatakse uued eesmärgid õppimisele ja õpetamisele. Arenguvestluse oluline osa on õpilase enesehindamine.
9.5. Käitumise ja hoolsuse hindamine
Õpilase käitumist ja hoolsust hinnatakse 1.–3. kooliastmel iga veerandi lõpus, gümnaasiumiastmel hinnatakse käitumist õppeaasta lõpus.
Kui gümnaasiumiastme õpilasele on määratud täiendav õppetöö, saab ta käitumishinde pärast täiendava õppetöö sooritamist või hiljemalt 30. augustiks.
Käitumise ja hoolsuse hinnete panekul arvestatakse aineõpetajate ja klassijuhataja
Käitumist ja hoolsust hinnatakse hinnetega «eeskujulik», «hea», «rahuldav» ja «mitterahuldav»
9.5.1. Käitumise ja hoolsuse hindamine põhikoolis
Käitumishindega «eeskujulik» hinnatakse õpilast, kes arvestab alati kaasinimestega, on igas olukorras viisakas, täidab järjekindlalt kooli
kodukorra nõudeid, on kujundanud õppeperioodi jooksul klassi ja/või kooli head mainet ja kes ei ole põhjuseta hilinenud ega puudunud. Puuduvad märkused käitumise ning tunnikorra rikkumise kohta.
Käitumishindega «hea» hinnatakse õpilast, kes arvestab kaasinimestega, on viisakas, täidab kooli kodukorra nõudeid ega kahjusta kooli mainet ning kellel ei ole veerandi jooksul olnud rohkem kui üks põhjuseta puudutud õppetund. Õpilasel on kuni 2 märkust käitumise ning tunnikorra rikkumise kohta.
Käitumishindega «rahuldav» hinnatakse õpilast, kes vajab koostöös teistega pedagoogide ja lapsevanemate tähelepanu ja suunamist, täidab kooli sisekorra eeskirju, tunnistab oma eksimusi, kes puudub või hilineb põhjuseta. Õpilasel on 3 – 6 märkust käitumise ning tunnikorra rikkumise kohta.
Käitumishindega «mitterahuldav» hinnatakse õpilast, kes ei täida kooli kodukorra nõudeid (7 ja enam märkust käitumise ning tunnikorra rikkumise kohta), rikub tahtlikult korda, ei allu õpetajate ja lastevanemate nõudmistele. Õpilase käitumise võib hinnata «mitterahuldavaks» ka juhul, kui õpilane puudub põhjuseta järjepidevalt, ka ühekordse õigusvastase või ebakõlbelise käitumise eest.
Hoolsushindega «eeskujulik» hinnatakse õpilast, kes täidab oma ülesandeid alati õigeks ajaks ja püüdlikult, hoiab laitmatult korras oma töökoha ja õppevahendid ning suhtub õppetöösse kohusetundlikult. Puuduvad märkused õppimata jätmise või õppevahendite puudumise kohta.
Hoolsushindega «hea» hinnatakse õpilast, kes täidab oma ülesandeid korrektselt, on õppetöös püüdlik, tema töökoht ja õppevahendid on korras, kuid kes pole alati järjekindel. Õpilasel on kuni 2 märkust õppimata jätmise või õppevahendite puudumise kohta.
Hoolsushindega «rahuldav» hinnatakse õpilast, kes ei täida alati oma ülesandeid, kes ei õpi võimete kohaselt, kes loodab järelevastamistele ning kelle õppevahendid pole korras ega alati kaasas. Õpilasel on 3 – 6 märkust õppimata jätmise või õppevahendite puudumise kohta.
Hoolsushindega «mitterahuldav» hinnatakse õpilast, kes ei täida õpetaja korraldusi, suhtub õppimisse lohakalt ja vastutustundetult, jätab sageli tegemata kodused õppeülesanded ja kellel puuduvad sageli vajalikud õppevahendid (7 ja enam märkust õppimata jätmise või õppevahendite puudumise kohta) või kellel on kahes või enamas aines mitterahuldav veerandihinne.
9.5.2. Käitumise hindamine gümnaasiumis
Käitumishindega «eeskujulik» hinnatakse õpilast, kes õpib vastavalt oma võimetele, on püüdlik, töötab tunnis aktiivselt, kellel on kodused tööd tehtud, kes täidab koolikohustust ja järgib sisekorrareegleid eeskujulikult, kes ei puudu ega hiline põhjuseta. Eeskujulik õpilane suhtub lugupidavalt täiskasvanutesse ja kaasõpilastesse, käitub viisakalt, on kujundanud õppeperioodi jooksul klassi ja/või kooli head mainet, tema õppevahendid on korras ja õpilase enda välimus hoolitsetud, õpilaslik, töökoht on korras, korrapidajana täidab ta kohustusi püüdlikult.
Käitumishindega «hea» hinnatakse õpilast, kes õpib vastavalt võimetele, töötab tunnis kaasa, kelle kodused tööd on tehtud, kes täidab koolikohustust ja järgib sisekorrareegleid, suhtub lugupidavalt täiskasvanutesse ja kaasõpilastesse, käitub viisakalt. Tema välimus ja õppevahendid on korrektsed, ta hoiab oma töökoha korras, täidab korrapidajana oma ülesandeid.
Käitumishindega «rahuldav» hinnatakse õpilast, kes ei õpi võimete kohaselt, on saanud kuni kaks mitterahuldavat kursusehinnet, ta pole järjekindel koduste õppeülesannete täitmisel, on orienteeritud järelevastamistele. Ta ei pea vahel kinni sisekorrareeglitest, on saanud mitte rohkem kui ühe käskkirja põhjuseta hilinemiste või puudumiste eest õppetundidest, kuid ta tunnistab oma eksimusi ja parandab ennast, ei kahjusta kooli mainet, täidab koolikohustust rahuldavalt, tema töökoht ja õppevahendid on enamasti korras, korrapidajana täidab ta ülesandeid rahuldavalt.
Käitumishindega «mitterahuldav» hinnatakse õpilast, kelle suhtumine õppetöösse on hoolimatu, tunnistusel on enam kui kaks mitterahuldavat kursusehinnet, ta ei täida kooli sisekorrareegleid, provotseerib (teadlikult) konflikte ja segab pidevalt tööd õppetundides, ei kanna kaasas vajalikke õppevahendeid, on korratu, ei täida korrapidajakohustusi, puudub pidevalt koolist või mõnedest ainetundidest, on saanud rohkem kui ühe käskkirja põhjuseta puudumiste või hilinemiste eest. «Mitterahuldava» käitumishinde saab ka õpilane, keda on karistanud korrakaitseorganid või kohus.
Iga õppeveerandi lõpus teeb klassijuhataja kokkuvõtte põhjuseta puudumistest ning esitab andmed direktsioonile, arvestatakse kooli kodukorras sätestatud koolikohustuse mittetäitmise korraga.
9.6. Teadmiste ja oskuste hindamise korraldus
Põhikooli 1. klassis kasutatakse õpilaste teadmiste ja oskuste hindamisel kõigis õppeainetes hinnete asemel suulisi ja kirjalikke sõnalisi hinnanguid.
Põhikoolis ja gümnaasiumis hinnatakse ainealaste teadmiste ja oskuste tulemusi tähestikulise hinnetega 8-pallisüsteemis.
Gümnaasiumis on viidud sisse tähestikuline hindamissüsteem:
A, B, C, D, E, F, K, L.
Gümnaasiumis kasutatav tähestikuline süsteem on suhteseoses viiepallisüsteemiga järgmiselt:
A – valdab suurepäraselt õppematerjali, suudab seda praktiliselt kasutada, mis vastab täielikult õppekava nõudmistele – „5“
B - väga hea materjali valdamine, vastab täielikult õppekavale, kuid praktiliseks õppetööks on vaja täiendav töö – „5-„
C - õppematerjali hea valdamine, vastab üldiselt õppekava nõudmistele, kuid leiduvad väikesed vead; kui õpilane pingutab rohkem, saavutab paremaid tulemusi – „4“
D - õpitud materjali hea valdamine, kuid ebapiisavas mahus, vajalik on süvaõpe – „4-„
E - rahuldav tulemus, vastab õppekava nõudmistele, kuid leiduvad puudused ja vead; heade tulemuste saavutamiseks on vajalik täiendav õppetöö – „3“
F rahuldav tulemus, leidub hulk puudujääke ja vigu, ei vasta piisavalt õppekava nõudmistele; paremate tulemuste saavutamiseks on vaja täiendav õppetöö ja individuaalne töö – „3-„
K puudulik tulemus; saab õpilane, kelle teadmised ja oskused vastavad osaliselt õppekava poolt esitatud nõudmistele; leidub olulisi puuduseid ja vigu – „2“
L nõrk tulemus; saab õpilane, kelle teadmised ja oskused ei vasta õppekava poolt esitatud nõudmistele ja ei ole kõrvaldatavad ilma täiendava tööta – „1“
Kokkuvõtvad hinded pannakse välja vastavalt viiepallisüsteemile:
aasta- ning kooliastmehinnete väljapanemisel
kooli lõpetamisel ja lõpueksamite hindamisel
üleminekul teise õppeasutusse
vajadusel esitada hindeid kui õppetöö tulemust erinevatesse asutustesse
Uurimistööd hinnatakse viiepallisüsteemis.
9.6.1. Hindamine 1.–3. kooliastmes
Põhikooli 1. klassi õpilaste teadmiste ja oskuste hindamisel kasutatakse kõigis õppeainetes hinnete asemel suulisi ja kirjalikke sõnalisi hinnanguid sõnadega: «väga hästi», «hästi», «rahuldav», «püüa rohkem».
Veerandi lõpus saab 1. klassi õpilane hinnangulehe, millel antakse kirjalik tagasiside õpilase sotsiaalsete oskuste kohta järgmiselt:
1) täidab koduseid ülesandeid ALATI, ENAMASTI, MÕNIKORD;
2) osaleb aktiivselt tunni töös;
3) hoiab korras oma õppevahendid ja töölaua;
4) on omandanud head käitumisharjumused tunnis ja vahetunnis;
5) töötab koos kaaslastega;
6) austab kaaslaste tundeid, õigusi ja vara;
7) vajaduse korral palub abi;
8) kuulab tähelepanelikult õpetajat ja kaaslast;
9) oskab ennast suuliselt väljendada;
10) oskab kasutada õppevahendeid.
Alates 2. klassist saab põhikooli õpilane sõnalise hinnangu asemel hindeid tähestikulises süsteemis.
2.–9. klassis ei hinnata tunnistusel 1. veerandi lõpus õppeaineid, mida on üks tund nädalas. Kõiki õppeaineid hinnatakse tunnistusel 2. ja 4. veerandi lõpus.
1.–3. kooliastmes on teadmiste ja oskuste hinded tähestikulises süsteemis vastavalt üleval toodud põhimõtetele.
9.6.2. Hindamine gümnaasiumis
Gümnaasiumiosas hinnatakse teadmisi ja oskusi tähestikulises süsteemis vastavalt üleval toodud põhimõtetele.
Õpilase koolist lahkumisel teisendatakse selle õppeaasta kokkuvõtvad hinded ning käimas oleva õppeveerandi või kursuse jooksul saadud hinded viiepallisüsteemi.
Kui õpilane keeldub tööd ära andmast, kasutab kõrvalist abi, esitab plagiaadi või kirjutab maha, hinnatakse tema töö hindega «L». Kui aineõpetaja peab materjali järelevastamist vajalikuks, annab ta õpilasele vastastikusel kokkuleppel selleks võimaluse.
Kui kirjalikku või praktilist tööd, suulist vastust (esitust), praktilist tegevust või selle tulemust on hinnatud hindega «K» või «L» või on hinne jäänud panemata, antakse õpilasele võimalus järele vastata või järeltöö teha.
9.6.3. Kokkuvõtva hindamise põhimõtted
Kokkuvõttev hindamine on hinnete koondamine veerandi–, poolaasta–, kursuse–, aasta ning kooliastme hinneteks. Õpilase koolist lahkumisel teisendatakse selle õppeaasta kokkuvõtvad hinded ja käimas oleva kursuse jooksul saadud hinded viiepallisüsteemi.
Kokkuvõtvad hinded põhikoolis ja põhikooli lõpetamine
Õpilase õpitulemusi hinnatakse vastavas õppeaines 1.–3. kooliastmel kokkuvõtvalt veerandi– ja aastahindega. Veerandihinne pannakse välja õppeveerandi lõpul veerandi jooksul saadud hinnete alusel. Aastahinne pannakse välja õppeaasta jooksul saadud veerandihinnete alusel enne õppeperioodi lõppu.
Õppeaines, mida õpitakse üks tund nädalas, võib õppeveerandi lõpus jätta hinde välja panemata. Sellisel juhul pannakse järgmise õppeveerandi lõpul veerandihinne välja kahe eelnenud õppeveerandi jooksul saadud hinnete alusel.
Õpilasele, kelle veerandihinne on «K» või «L», kellele on antud samaväärne sõnaline hinnang või kelle hinne on jäänud välja panemata, koostab aineõpetaja kolmes eksemplaris individuaalse õppekava. Õpilasele võib määrata ka mõne muu tugisüsteemi, et aidata omandada nõutavad teadmised ja oskused.
Kümne tööpäeva jooksul pärast uue õppeveerandi algust lepitakse kokku vestlus, milles osalevad õpilane, lapsevanem, aineõpetaja, tugisüsteemide esindaja / juhtkonna esindaja. Vestlusel lepitakse kokku täiendava õppetöö aeg ja korraldus.
Aineõpetaja muudab veerandihinded pärast individuaalse õppetöö lõppu individuaalse õppetöö tulemusi arvestades ja lisab kommentaaridesse individuaalse õppetöö lõppemise kuupäeva või seletuse hinde muutmata jätmise kohta.
Välise õppimise ja tegevuse õppekavas arvestamise kord
Vastavalt PGS §17, p.4 Eurogümnaasium arvestab kooli õppekava välist õppimist või tegevust, sealhulgas õpinguid mõnes teises üldhariduslikus koolis õpetatava osana, tingimusel, et see võimaldab õpilasel saavutada kooli või individuaalse õppekavaga määratletud õpitulemusi.
Õpilaste hindamisel lähtuda õpilaste poolt toodud õienditest ja hinnata neid (usaldates nende asutuste professionaalse taseme) vastavalt õppenõukogu otsusega.
Täiendav õppetöö ja järgmisse klassi üleviimine
Õppenõukogu otsustab aastahinnete või –hinnangute alusel, kas viia õpilane järgmisse klassi, jätta täiendavale õppetööle või klassikursust kordama.
Õpilane jäetakse täiendavale õppetööle õppeainetes, milles tulenevalt poolaastahinnetest või –hinnangutest tuleks välja panna aastahinne «K» või «L». Täiendavale õppetööle jätmise otsustab õppenõukogu enne õppeperioodi lõppu. Täiendava õppetöö raames täidab õpilane õpetaja vahetul juhendamisel spetsiaalseid õppeülesandeid, et omandada õppekavaga nõutavad teadmised ja oskused. Täiendav õppetöö määratakse pärast õppeperioodi lõppu. Aastahinne või –hinnang pannakse välja pärast täiendava õppetöö lõppu, arvestades täiendava õppetöö tulemusi.
Õppenõukogu põhjendatud otsusega võib erandjuhul jätta õpilase klassikursust kordama, kui õpilasel on kolmes või enamas õppeaines aastahinne «K» või «L», täiendav õppetöö ei ole tulemusi andnud ning õppekavaga nõutavate õpitulemuste saavutamiseks ei ole otstarbekas rakendada individuaalset õppekava või muid koolis rakendatavaid tugisüsteeme. Õppenõukogu kaasab otsust tehes õpilase või tema seadusliku esindaja ning kuulab ära tema arvamuse. Õppenõukogu otsuses peavad olema esile toodud kaalutlused, mille põhjal peetakse otstarbekaks jätta õpilane klassikursust kordama.
Õppenõukogu põhjendatud otsusega võib jätta klassikursust kordama õpilase, kellel on põhjendamata puudumiste tõttu kolmes või enamas õppeaines aastahinne «K» või «L» või mitterahuldav hinnang. Õppenõukogu kaasab otsust tehes õpilase või tema seadusliku esindaja ning kuulab ära tema arvamuse.
9. klassi õpilasele pannakse aastahinded välja enne lõpueksameid, v.a õppeainetes, milles õpilane jäetakse täiendavale õppetööle.
Gümnaasiumiastmes hinnatakse kokkuvõtvalt kursusehinnetega ning kursusehinnete alusel kooliastmehinnetega. Kursusehinne pannakse välja kursuse jooksul saadud hinnete alusel. Õppeaine kooliastmehinne pannakse välja 10.–12. klassi jooksul saadud kursusehinnete alusel.
Kursusehinne pannakse üldjuhul välja aine viimase kursuse lõpus sooritatava üldarvestuse eest saadud hinde alusel. Üldarvestus viiakse läbi kirjalikus või suulises vormis. Üldarvestuse kestus on vähemalt 90 minutit.
Õpetajal on õigus panna kursusehinne välja kursuse jooksul saadud hinnete alusel (vabastada üldarvestusest) juhul, kui õpilane on positiivselt sooritanud 70 % vastava ainekava raames nõutud kontrolltöödest. Õpilasel, kes on vabastatud, on õigus sooritada üldarvestus kui ta ei ole rahul kokkuvõtva hindega, mis on pandud kursuse jooksul saadud hinnete alusel. Üldarvestuse sooritamisest vabastatud õpilane võib puududa klassist üldarvestuse läbiviimise ajal.
Õpilane on kohustatud sooritama üldarvestuse, v.a. õpetaja poolt vabastatud õpilane.
Juhul, kui õpilane sooritab üldarvestuse hindele “L” või “K”, on tal õigus üks kord sooritada korduv üldarvestus hiljemalt käesoleva õppeaasta 28. maiks. Korduva üldarvestuse aeg ja eelnev konsultatsioon lepitakse kokku aineõpetajaga.
Hinne pannakse välja enne õppeperioodi lõppu, aga mitte varem kui käesoleva õppeaasta 29. mail.
Üleviimine järgmisesse klassi toimub õppenõukogu otsuse alusel.
Õppeaines, milles riigieksam toimub väljaspool eksamiperioodi, pannakse 12. klassi õpilasele kooliastmehinne välja enne riigieksami toimumist. Teiste õppeainete kooliastmehinded pannakse välja enne õppeperioodi lõppu.
Õpilasel või tema seaduslikul esindajal on õigus hindeid vaidlustada kümne päeva jooksul pärast hinde teadasaamist, esitades kooli direktorile kirjalikult vastava taotluse koos põhjendustega.
10. Põhikooli ja gümnaasiumi lõpetamise korraldus
10.1. Põhikooli lõpetamise kord
1) Põhikooli lõpetab õpilane, kelle viimased aastahinded õppeainetes ei ole madalamad kui „F” ja kes sooritas miinimum rahuldava tulemusega eesti keele kui teise keele eksami, matemaatikaeksami ja ühe eksami enda valikul.
2013̸̸2014.õa alates põhikooli lõpetab õpilane
kellel õppeainete viimased aastahinded on vähemalt „rahuldavad”,
kes on sooritanud vähemalt rahuldava tulemusega eesti keele eksami, matemaatikaeksami ning ühe eksami omal valikul,
kes on kolmandas kooliastmes sooritanud loovtöö
2) Hariduslike erivajadustega õpilasele, kellele individuaalse õppekavaga olid ette nähtud lihtsustatud või teised tunnetusliku tegevuse sihteesmärgid, on kooli lõpetamise aluseks tulemuste saavutamine tunnetustegevuses, mis olid ette nähtud individuaalses õppekavas.
3) Hariduslike erivajadustega õpilane omab õigust sooritada põhikooli lõpueksameid eritingimustel vastavalt lõpueksamite organiseerimise tingimustele ja korrale, mis on määratud Põhikooli ja Gümnaasiumiseaduses.
4) Õpilasele, kes on täitnud põhikooli lõpetamise tingimused, annab kool õppenõukogu otsusel välja põhikooli lõputunnistuse. Andmed lõputunnistuse kohta kantakse infosüsteemi haridusdokumentide alaregistrisse.
10.2. Gümnaasiumi lõpetamise kord
2013/2014.õa alates gümnaasiumi lõpetamiseks tuleb rahuldavalt sooritada:
riigieksamideesti keeles või gümnaasiumi riiklikus õppekavas sätestatud juhtudel eesti keeles teise keelena, matemaatikas ja võõrkeeles;
kooli õppekavas sätestatud õppesuunast tulenevat ainevaldkonda või ainevaldkondi ning sotsiaal- ja loodusvaldkonda hõlmav gümnaasiumi koolieksam;
õpilasuurimusvõi praktiline töö, välja arvatud kooli lõpetamisel eksternina.
Gümnaasiumi lõpetanuks loetakse mittestatsionaarse vormi õpilane, kes on sooritanud nimetatud eksamid ning on sooritanud aineeksamid nendes kursustes, milles tal puuduvad kursuste hinded või milles ta ei ole tõendanud teadmisi ja oskusi varasema õpi– ja töökogemuse arvestamise kaudu. Mittestatsionaarse vormi õpilasi ei hinnata kehalises kasvatuses.
Lõpueksamite korraldamise, sealhulgas lõpueksamite eritingimustel sooritamise tingimused ja kord sätestatakse «Põhikooli– ja gümnaasiumiseaduse» § 29 lõike 2 alusel kehtestatud haridus– ja teadusministri määrusega.
Hariduslike erivajadustega õpilastele, kellele on «Põhikooli– ja gümnaasiumiseaduse» § 13 lõike 5 alusel individuaalse õppekavaga sätestatud kohandatud nõuded, võrreldes riikliku õppekavaga, on lõpetamise aluseks individuaalses õppekavas nõutavate õpitulemuste saavutatus. Lõputunnistusel kajastub niisugusel juhul info kohandatud nõuete kohta õppeaineti.
11. Ülekooliliste ja koolidevaheliste projektide kavandamise põhimõtted
Ülekoolilised ja koolidevahelised projektid kavandatakse üldjuhul enne õppeaasta algust. Ülekoolilised ja koolidevahelised projektid peavad olema kooskõlas Eurogümnaasiumi õppekava õpitulemustega. Direktor kinnitab projektid .
12. Õpilaste nõustamine ja karjääriteenuste korraldus
Eurogümnaasium tagab õpilasele võimaluse saada õppekorralduse kohta infot ja nõuandeid.
Eurogümnaasium korraldab õpilaste teavitamist edasiõppimisvõimalustest ja tööturu üldistest suundumustest ning tagab karjääriteenuste (karjääriõpetus, –info või –nõustamine) kättesaadavuse.
Kõik gümnaasiumiõpilased läbivad 10.klassis karjääriõpetuse 1 kursuse. Karjääriõpetuse konkreetne sisu on kirjeldatud karjääriõpetuse ainekavas.
Karjääriõpetuse raames toimuvad kohtumised erinevate elukutsete inimestega.
Karjääriõppeks kavandatud tegevustega aidatakse õpilasel arendada teadlikkust iseendast, omandatakse teadmisi töömaailmast, elukutsetest ja õppimisvõimalustest, kujundatakse hoiakuid ja toimetulekuoskusi, mis soodustavad karjääriotsuste tegemist. Toimub koostöö noorte nõustamis– ja karjäärikeskusega.
Õpetajad osalevad karjääriõppealastel koolitustel.
Külastatakse infomessi „Teeviit”, ülikoolide ja kutsekoolide avatud uste päevi.
Karjääripäeval külastatakse vastavalt plaanile erinevaid asutusi, vilistlased tutvustavad oma elukutset, õpetatakse kasutama karjääriinfo allikaid ja koostama küsimustikke/intervjuusid, et uurida erinevaid elukutseid.
Koostatakse uurimistöid õpilaste huvide ja edasiõppimissoovide/karjäärisoovide kohta.
Jätkatakse karjäärialase infomaterjali komplekteerimist, uuendamist ning materjalide liigitust ja süsteemi loomist.
Karjääriõppe eesmärgiks on toetada põhikooli– ja gümnaasiumilõpetajat oma isiksuseomaduste ja reaalsete võimaluste hindamisel ning karjääriotsuste ja eneseteostuse seostamisel kaasaegse töömaailmaga.
Läbiva teema „Elukestev õpe ja karjääri planeerimine" sisu ja eesmärke arvestatakse kooli õpikeskkonna kujundamisel. Sellest lähtudes tuuakse aineõppesse sobivad teemakäsitlused, näited ja meetodid, viiakse koos läbi aineteüleseid, klassidevahelisi ja ülekoolilisi projekte.
Tunnivälise tegevuse käigus saavad õpilased projekti– ja kutsepäevade, õppekäikude jms raames toetust karjääriotsuste ja eneseteostuse planeerimiseks.
Karjäärinõustamisteenus tagatakse õpilasele, lapsevanemale ja õpetajale koostöös lähima noortekeskusega.
Karjääriteenuste kättesaadavus tagatakse:
loengud ja testid 8. ja 9. Klassis klassijuhatajatundides ning gümnaasiumi lõpuklassides koostöös Tallinna ja Harjumaa noortekeskusega;
valikkursused (majandus– ja ettevõtlusõpe jne);
ülekoolilised projektid/üritused;
arenguvestlused.
13.Õpetaja töökava koostamise põhimõtted
Töökava on klassi õppetöö alusdokument. Selle koostamine ja arendamine kuulub aineõpetaja pädevusse.
Aineõpetaja kujundab kooli õppekava alusel välja töökava, mis arvestab klassi omapära ja suundumust, kooli arengusuunda ning eripära, õpilaste vaimseid ja kooli materiaalseid ressursse.
Töökava koostamise ning rakendamisega saab aineõpetaja endale rohkem õigusi, aga ka rohkem vastutust õpilaste ja nende vanemate ees. See on koolikultuuri teadvustamise protsess. Muutub õppetöö planeerimine, sisu, kontrollimine – kogu õppetöö korraldus.
Aineõpetaja töökavad konkretiseerivad kooli õppekava üldosa ja ainekavasid aineti, lähtuvalt õppeaasta tööplaanist, klassi õpilaskonnast.
Töökavad on vormistatud õppeveerandite ja/või kursuste kalenderplaanina.
Õpetaja töökava õppesisu osas kavandatakse täpselt eesmärgistatud õppeülesanded õpitulemuste saavutamiseks.
Otsustused, mida aineõpetaja on teinud oma õpilaste eripära määratledes, kajastuvad töökava õppesisu osas.
Töökava koostamisel planeeritakse õpekäigud ainekava toetusena.
Õpetaja töökava struktuuri ja vormi kinnitab kooli direktor.
Ainekavades esitatakse klassiti
– aine õppe- ja kasvatuseesmärgid;
– aine lühikirjeldus;
– õppesisu, õppetegevused; IKT kasutamine;
– õpitulemused;
– füüsiline keskkond;
– kasutatav õppekirjandus ja õppevahendid
– läbivad teemad ja lõiming teiste ainetega.
Põhikooli ainekavad on koostatud klassiti.
Gümnaasiumi ainekavad on koostatud kursustena.
Õppekava demokraatliku arendamise ning täiendamise ja muutmise eest vastutab direktor.
Kooli õppekava koostatakse ning seda uuendatakse ja muudetakse lähtudes põhikooli ja gümnaasiumi riiklikest õppekavadest ning kooli arengukavast, pidades silmas piirkonna vajadusi ning kooli töötajate, vanemate ja õpilaste soove ning eesmärgi saavutamiseks vajalikke ressursse.
Õppekava muutmisel ja täiendamisel võetakse arvesse õppeasutuse pidaja, riikliku järelevalve läbiviija ja kooli sisehindamise ettepanekud. Õppekava täiendamiseks, korrigeerimiseks või uuendamiseks võib teha mistahes töörühm (ainekomisjon, tugistruktuur, tervisenõukogu, juhtkond, hoolekogu, õpilasesindus) ettepaneku koosoleku protokollist väljavõtte vormis.
Õppekava uuendamiseks ja täiendamiseks koostatakse igal aastal kooli õppekava arenduse tegevuskava, kus näidatakse ära konkreetsed tegevused ja töövormid ning nende eest vastutajad.
Õppekava arenduse tegevuskava on kooli üldtööplaani osa.
Õppekava ja selle muudatused esitatakse enne kehtestamist arvamuse avaldamiseks nõukogule, õpilasesindusele ja õppenõukogule.
Muudatuste tegemise alused
Muudatused Haridus– ja Teadusministeeriumi seadusandlikes aktides, mis puudutavad õpilaste õpetamise õppekavu.
Uued tendentsid ühiskonnas ja teaduses.
Analüüs ainekava realiseerimisest aasta jooksul.
Koolitusloa taotlemine.
Muudatuste protseduur
1. Tutvumine dokumentidega, ettekirjutustega, analüüs ainekava realiseerimisest aasta jooksul.
2. Direktori käskkiri kohustuslike muudatuste tegemise kohta punkt 1.alusel.
3. Töö ainekava uuendamise eesmärgil.
4. Uute ainekavasse sisseviidud põhimõtete kontroll õppealajuhataja poolt.
5. Uuendatud ainekava põhimõtetega tutvumine arengugrupis, nõukogu, õpilasesinduses ja õppenõukogus.
6. Kinnitamine direktori poolt.
7. Käskkirja väljaandmine õppekava lõppvariandi kohta.
Heaks kiidetud Eurogümnaasiumi
õppenõukogu otsusega 15.03.2012.a.
pr. nr 5
Täiendused sisse viidud nõukogu koosoleku 22.11.2013 ettepanekul